title: 2011/622/ΕΕ: Σύσταση της Επιτροπής, της 20ής Σεπτεμβρίου 2011 , σχετικά με τη διαδικασία για την απόδειξη του επιπέδου συμμόρφωσης των υφιστάμενων σιδηροδρομικών γραμμών με τις βασικές παραμέτρους των τεχνικών προδιαγραφών διαλειτουργικότητας  Κείμενο που παρουσιάζει ενδιαφέρον για τον ΕΟΧ

text:
               21.9.2011

               EL

               Επίσημη Εφημερίδα της Ευρωπαϊκής Ένωσης

               L 243/23

         ΣΫΣΤΑΣΗ ΤΗΣ ΕΠΙΤΡΟΠΉΣ
   της 20ής Σεπτεμβρίου 2011
   σχετικά με τη διαδικασία για την απόδειξη του επιπέδου συμμόρφωσης των υφιστάμενων σιδηροδρομικών γραμμών με τις βασικές παραμέτρους των τεχνικών προδιαγραφών διαλειτουργικότητας
   (Κείμενο που παρουσιάζει ενδιαφέρον για τον ΕΟΧ)
   (2011/622/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:
   Σύμφωνα με το τμήμα 7.3.4 του παραρτήματος της απόφασης 2011/275/ΕΕ της Επιτροπής, της 26ης Απριλίου 2011, σχετικά με τεχνική προδιαγραφή διαλειτουργικότητας για το υποσύστημα «υποδομή» του διευρωπαϊκού συμβατικού σιδηροδρομικού συστήματος (1), σε υφιστάμενες γραμμές για τις οποίες δεν προβλέπεται έργο ανακαίνισης ή αναβάθμισης μπορεί να είναι δυνατή η κυκλοφορία οχημάτων που συμμορφώνονται με τις ΤΠΔ, με ταυτόχρονη τήρηση των βασικών απαιτήσεων της οδηγίας 2008/57/ΕΚ του Ευρωπαϊκού Κοινοβουλίου και του Συμβουλίου, της 17ης Ιουνίου 2008, σχετικά με τη διαλειτουργικότητα του κοινοτικού σιδηροδρομικού συστήματος (2). Σε αυτήν την περίπτωση ο διαχειριστής υποδομής πρέπει να έχει τη δυνατότητα να συμπληρώνει, προαιρετικά, το μητρώο υποδομής σύμφωνα με το παράρτημα Δ της απόφασης 2011/275/ΕΕ. Συνιστάται μια κοινή διαδικασία που να ακολουθείται για την απόδειξη του επιπέδου συμμόρφωσης προς τις βασικές παραμέτρους των ΤΠΔ που καθορίζονται στην απόφαση 2011/275/ΕΕ,
   ΣΥΝΙΣΤΑ:
   Η διαδικασία που παρατίθεται στο παράρτημα να εφαρμοστεί για την απόδειξη του επιπέδου συμμόρφωσης των υφιστάμενων σταθερών εγκαταστάσεων με τις βασικές παραμέτρους των τεχνικών προδιαγραφών διαλειτουργικότητας.

      Βρυξέλλες, 20 Σεπτεμβρίου 2011.

            Για την Επιτροπή

         Siim KALLAS

            Αντιπρόεδρος

      (1)  ΕΕ L 126 της 14.5.2011, σ. 53.

      (2)  ΕΕ L 191 της 18.7.2008, σ. 1.

      ΠΑΡΑΡΤΗΜΑ

         Διαδικασία για την απόδειξη του επιπέδου συμμόρφωσης των υφιστάμενων σιδηροδρομικών γραμμών με τις βασικές παραμέτρους των τεχνικών προδιαγραφών διαλειτουργικότητας

      1.   Εισαγωγή

      1.1.   Τεχνικό πεδίο εφαρμογής

      Η παρούσα διαδικασία αφορά τα ακόλουθα υποσυστήματα του σιδηροδρομικού συστήματος της Ένωσης:

                  α)

                  το δομικό υποσύστημα υποδομή και

                  β)

                  το δομικό υποσύστημα ενέργεια.

            Τα υποσυστήματα αυτά περιλαμβάνονται στον κατάλογο υποσυστημάτων του παραρτήματος II σημείο 1 της οδηγίας 2008/57/ΕΚ.
      1.2.   Γεωγραφικό πεδίο εφαρμογής

      Το γεωγραφικό πεδίο εφαρμογής της παρούσας διαδικασίας είναι το σιδηροδρομικό σύστημα της Ένωσης, όπως καθορίζεται από την οδηγία 2008/57/ΕΚ.
      1.3.   Ορισμοί

      Για τους σκοπούς της παρούσας διαδικασίας, νοούνται ως:
      α)   «ΥΥ»: υπάρχουσα υποδομή (μόνιμες εγκαταστάσεις) που έχουν τεθεί σε χρήση πριν από την έναρξη ισχύος της οδηγίας 2008/57/ΕΚ ή γραμμές που έχουν τεθεί σε λειτουργία μετά την έναρξη ισχύος της οδηγίας 2008/57/ΕΚ χωρίς να υπόκεινται στη διαδικασία ελέγχου ΕΚ·
      β)   «απόδειξη της συμμόρφωσης ΥΥ»: επαλήθευση αν οι βασικές παράμετροι ενός υποσυστήματος και/ή ενός στοιχείου των υφιστάμενων γραμμών συμμορφώνονται με τις απαιτήσεις των σχετικών ΤΠΔ·
      γ)   «πιστοποιητικό απόδειξης ΥΥ»: το έγγραφο που εκδίδεται από ανεξάρτητο αξιολογητή ως αποτέλεσμα της απόδειξης συμμόρφωσης ΥΥ·
      δ)   «δήλωση απόδειξης ΥΥ»: το έγγραφο που εκδίδεται από έναν αιτούντα, αφού λάβει πιστοποιητικό συμμόρφωσης ΥΥ.
      2.   Διαδικασία που αποδεικνύει τη συμμόρφωση με τις τεχνικές προδιαγραφές διαλειτουργικότητας για υφιστάμενες γραμμές

      2.1.   Σκοπός

      Σύμφωνα με την απόφαση 2011/275/ΕΕ σχετικά με τεχνική προδιαγραφή διαλειτουργικότητας για το υποσύστημα «υποδομή» του διευρωπαϊκού συμβατικού σιδηροδρομικού συστήματος, σε υφιστάμενες γραμμές για τις οποίες δεν προβλέπεται έργο ανακαίνισης ή αναβάθμισης μπορεί να είναι δυνατή η κυκλοφορία οχημάτων που συμμορφώνονται με τις ΤΠΔ αρκεί να τηρούνται οι διατάξεις της οδηγίας 2008/57/ΕΚ.
      Ως εκ τούτου, η ακόλουθη διαδικασία μπορεί να εφαρμοστεί για την απόδειξη της συμμόρφωσης των υφιστάμενων μόνιμων εγκαταστάσεων με τις αντίστοιχες ΤΠΔ χωρίς να υπόκεινται σε έκδοση νέας έγκρισης για να τεθούν σε λειτουργία.
      Αυτό δεν είναι υποχρεωτικό, αλλά μπορεί να χρησιμοποιηθεί σε εθελοντική βάση.
      2.2.   Διαδικασία για την απόδειξη του επιπέδου συμμόρφωσης προς τις βασικές παραμέτρους των ΤΠΔ

      1.   Διαδικασία για την απόδειξη του επιπέδου συμμόρφωσης προς τις βασικές παραμέτρους των ΤΠΔ είναι η διαδικασία απόδειξης της συμμόρφωσης ΥΥ, όπου ο αιτών πληροί τις υποχρεώσεις που προβλέπονται στις παραγράφους 2, 3, 5.2. και 5.4, και βεβαιώνει και δηλώνει με αποκλειστική του ευθύνη ότι το σχετικό υποσύστημα, το οποίο έχει υπαχθεί στις διατάξεις της παραγράφου 4, πληροί τις απαιτήσεις της σχετικής (των σχετικών) ΤΠΔ.
      2.   Ο αιτών υποβάλλει αίτηση απόδειξης της συμμόρφωσης ΥΥ του υποσυστήματος σε έναν ανεξάρτητο αξιολογητή της επιλογής του.
      Η αίτηση περιλαμβάνει:

                  α)

                  το όνομα και τη διεύθυνση του αιτούντος και, εφόσον η αίτηση υποβάλλεται από τον εξουσιοδοτημένο αντιπρόσωπο, το όνομα και τη διεύθυνσή του επίσης·

                  β)

                  την τεχνική τεκμηρίωση.

            3.   Τεχνική τεκμηρίωση

                  3.1.

                  Ο αιτών συντάσσει την τεχνική τεκμηρίωση και την διαθέτει στον ανεξάρτητο αξιολογητή που αναφέρεται στο σημείο 4. Η εν λόγω τεκμηρίωση πρέπει να καθιστά δυνατή την απόδειξη συμμόρφωσης των υφιστάμενων υποσυστημάτων με τις βασικές παραμέτρους της σχετικής (των σχετικών) ΤΠΔ.

                  3.2.

                  Η τεχνική τεκμηρίωση περιέχει, κατά περίπτωση, τα ακόλουθα στοιχεία:

                              α)

                              γενική περιγραφή του υφιστάμενου υποσυστήματος·

                              β)

                              τα αναγκαία έγγραφα για την κατάρτιση του τεχνικού φακέλου·

                              γ)

                              πίνακα των εναρμονισμένων προτύπων ή/και άλλων σχετικών τεχνικών προδιαγραφών των οποίων τα στοιχεία έχουν δημοσιευθεί στην Επίσημη Εφημερίδα της Ευρωπαϊκής Ένωσης ή/και στις εθνικές τεχνικές προδιαγραφές που έχουν κοινοποιηθεί δυνάμει του άρθρου 17 παράγραφος 3 της οδηγίας 2008/57/ΕΚ, τα οποία εφαρμόζονται πλήρως ή εν μέρει, καθώς και περιγραφές των λύσεων που εφαρμόζονται για την τήρηση των απαιτήσεων της (των σχετικών) ΤΠΔ εφόσον δεν έχουν εφαρμοστεί τα εν λόγω εναρμονισμένα ή εθνικά πρότυπα. σε περίπτωση μερικώς εφαρμοζόμενων εναρμονισμένων προτύπων, ο τεχνικός φάκελος προσδιορίζει ποια μέρη έχουν εφαρμοσθεί·

                              δ)

                              τους όρους χρήσης του υποσυστήματος (περιορισμοί διάρκειας ή απόστασης, όρια φθοράς κ.λπ.)·

                              ε)

                              τις περιγραφές και εξηγήσεις που είναι αναγκαίες για την κατανόηση της λειτουργίας και της συντήρησης του υποσυστήματος·

                              στ)

                              τις προϋποθέσεις για τη συντήρηση και την τεχνική τεκμηρίωση σχετικά με τη συντήρηση του υποσυστήματος·

                              ζ)

                              οποιαδήποτε τεχνική απαίτηση που καθορίζεται στη σχετική (στις σχετικές) ΤΠΔ που πρέπει να ληφθούν υπόψη κατά τη συντήρηση ή τη λειτουργία του υποσυστήματος·

                              η)

                              άλλα ενδεδειγμένα τεχνικά αποδεικτικά στοιχεία τα οποία αποδεικνύουν ότι έχουν διενεργηθεί επιτυχώς οι προηγούμενοι έλεγχοι ή δοκιμές, υπό συγκρίσιμες συνθήκες, από τους αρμόδιους φορείς.

                  3.3.

                  Ο αιτών θέτει την τεχνική τεκμηρίωση στη διάθεση των αρμόδιων εθνικών αρχών καθ' όλη τη διάρκεια ζωής του υποσυστήματος.

            4.   Διαδικασία για την απόδειξη του επιπέδου συμμόρφωσης προς τις βασικές παραμέτρους των ΤΠΔ.

                  4.1.

                  Ο ανεξάρτητος αξιολογητής που έχει επιλεγεί από τον αιτούντα λαμβάνει υπόψη τα στοιχεία των εξετάσεων, ελέγχων ή δοκιμών που έχουν διενεργηθεί από άλλους φορείς ή από τον αιτούντα.

                  4.2.

                  Τα αποδεικτικά στοιχεία που συγκεντρώνει ο ανεξάρτητος αξιολογητής πρέπει να είναι κατάλληλα και επαρκή για να αποδειχθεί το επίπεδο συμμόρφωσης με τις απαιτήσεις της (των) σχετικής(-ών) ΤΠ και ότι εκτελέστηκαν όλοι οι απαιτούμενοι και κατάλληλοι έλεγχοι και δοκιμές.

                  4.3.

                  Όταν το υφιστάμενο υποσύστημα πληροί τις απαιτήσεις της σχετικής (των σχετικών) ΤΠΔ, ο ανεξάρτητος αξιολογητής εκδίδει πιστοποιητικό απόδειξης ΥΥ.

            5.   Δήλωση απόδειξης ΥΥ

                  5.1.

                  Ο αιτών συντάσσει έγγραφη δήλωση απόδειξης ΥΥ για το υποσύστημα και τη διατηρεί καθ' όλη τη διάρκεια ζωής του υποσυστήματος. Η δήλωση απόδειξης ΥΥ προσδιορίζει το υποσύστημα για το οποίο έχει συνταχθεί.

                  5.2.

                  Η δήλωση απόδειξης ΥΥ και τα συνοδευτικά έγγραφα συντάσσονται σύμφωνα με το κεφάλαιο 2.5.

                  5.3.

                  Ένα αντίγραφο της δήλωσης απόδειξης ΥΥ τίθεται στη διάθεση των αρμόδιων αρχών κατόπιν αιτήσεως.

            6.   Τεχνικός φάκελος

                  6.1.

                  Ο ανεξάρτητος αξιολογητής είναι υπεύθυνος για την κατάρτιση του τεχνικού φακέλου που συνοδεύει τη δήλωση απόδειξης ΥΥ.

                  6.2.

                  Ο τεχνικός φάκελος που συνοδεύει τη δήλωση απόδειξης ΥΥ υποβάλλεται από τον αιτούντα.

                  6.3.

                  Ο αιτών διατηρεί αντίγραφο του φακέλου καθ' όλη τη διάρκεια ζωής του υποσυστήματος. Ο φάκελος διαβιβάζεται στα άλλα κράτη μέλη, εφόσον το ζητήσουν.

            2.3.   Χαρακτηριστικά προς αξιολόγηση

      Τα χαρακτηριστικά προς αξιολόγηση κατά την εφαρμογή της διαδικασίας για την απόδειξη του επιπέδου συμμόρφωσης προς τις βασικές παραμέτρους των ΤΠΔ παρατίθενται:

                  —

                  στον πίνακα 1 για το υποσύστημα υποδομή συμβατικού σιδηροδρόμου,

                  —

                  στον πίνακα 2 για το υποσύστημα ενέργεια συμβατικού σιδηροδρόμου,

                  —

                  στον πίνακα 3 για το υποσύστημα υποδομή σιδηροδρόμου υψηλών ταχυτήτων,

                  —

                  στον πίνακα 4 για το υποσύστημα ενέργεια σιδηροδρόμου υψηλών ταχυτήτων.

         Πίνακας 1

         Αξιολόγηση του υποσυστήματος υποδομή συμβατικού σιδηροδρόμου για την απόδειξη της συμμόρφωσης ΥΥ

                  Χαρακτηριστικά προς αξιολόγηση (ΥΠΔ ΣΣ ΤΠΔ)

                  Υφιστάμενη γραμμή που δεν υπόκειται σε έλεγχο ΕΚ

                  Ειδικές διαδικασίες αξιολόγησης
                  (ΥΠΔ ΣΣ ΤΠΔ)

                  1

                  2

                  Περιτύπωμα ελεύθερης διατομής (4.2.4.1)

                  X

                  6.2.4.1

                  Απόσταση γεωμετρικών αξόνων τροχιών (4.2.4.2)

                  X

                  6.2.4.2

                  Μέγιστες κλίσεις (4.2.4.3)

                  X

                  Ελάχιστη ακτίνα οριζόντιας καμπύλης (4.2.4.4)

                  X

                  Ελάχιστη ακτίνα κατακόρυφης καμπύλης (4.2.4.5)

                  X

                  Ονομαστικό εύρος τροχιάς (4.2.5.1)

                  X

                  Υπερύψωση (4.2.5.2)

                  X

                  Ρυθμός μεταβολής της υπερύψωσης (4.2.5.3)

                  X

                  Ανεπάρκεια υπερύψωσης (4.2.5.4)

                  X

                  6.2.4.3

                  Ισοδύναμη κωνικότητα (4.2.5.5.1) — μελέτη

                  δ.υ.

                  Ισοδύναμη κωνικότητα (4.2.5.5.2) — σε κατάσταση λειτουργίας

                  Ανοιχτό σημείο

                  6.2.4.5

                  Διατομή κεφαλής σιδηροτροχιάς για αμιγή γραμμή (4.2.5.6)

                  δ.υ.

                  Επίκλιση σιδηροτροχιάς (4.2.5.7)

                  X

                  Δυσκαμψία τροχιάς (4.2.5.8)

                  δ.υ.

                  Μέσα ακινητοποίησης (4.2.6.1)

                  X

                  Γεωμετρία αλλαγών τροχιάς και διασταυρώσεων σε κατάσταση λειτουργίας (4.2.6.2)

                  δ.υ.

                  Μέγιστο μήκος χωρίς καθοδήγηση σε απλές αμβλείες διασταυρώσεις (4.2.6.3)

                  X

                  6.2.4.7

                  Αντοχή τροχιάς σε κατακόρυφα φορτία (4.2.7.1)

                  X

                  6.2.5

                  Διαμήκης αντοχή τροχιάς (4.2.7.2)

                  X

                  6.2.5

                  Εγκάρσια αντοχή τροχιάς (4.2.7.3)

                  X

                  6.2.5

                  Αντοχή νέων γεφυρών σε φορτία κυκλοφορίας (4.2.8.1)

                  δ.υ.

                  Ισοδύναμη κατακόρυφη φόρτιση για επιδράσεις νέων χωματουργικών έργων και ώθησης γαιών (4.2.8.2)

                  δ.υ.

                  Αντοχή νέων τεχνικών κατασκευών επάνω από τροχιές ή προσκείμενων σε τροχιές (4.2.8.3)

                  δ.υ.

                  Αντοχή υφιστάμενων γεφυρών και χωματουργικών έργων σε φορτία κυκλοφορίας (4.2.8.4)

                  X

                  6.2.4.9

                  Προσδιορισμός ορίων για άμεση δράση, επέμβασης και εγρήγορσης (4.2.9.1)

                  δ.υ.

                  Το όριο για άμεση δράση όσον αφορά τη στρέβλωση τροχιάς (4.2.9.2)

                  δ.υ.

                  Το όριο για άμεση δράση όσον αφορά τη διακύμανση του εύρους τροχιάς (4.2.9.3)

                  δ.υ.

                  Το όριο για άμεση δράση όσον αφορά την υπερύψωση (4.2.9.4)

                  δ.υ.

                  Ωφέλιμο μήκος κρηπιδωμάτων (4.2.10.1)

                  X

                  Πλάτος και χείλος κρηπιδωμάτων (4.2.10.2)

                  X

                  Πέρας κρηπιδωμάτων (4.2.10.3)

                  X

                  Ύψος κρηπιδωμάτων (4.2.10.4)

                  X

                  Βέλος κρηπιδωμάτων (4.2.10.5)

                  X

                  Μέγιστη διακύμανση πίεσης σε σήραγγες (4.2.11.1)

                  X

                  6.2.4.6

                  Όρια για θόρυβο και κραδασμούς και μέτρα άμβλυνσης (4.2.11.2)

                  Ανοιχτό σημείο

                  Προστασία από ηλεκτροπληξία (4.2.11.3)

                  βλέπε ΕΝΕ

                  Ασφάλεια σε σιδηροδρομικές σήραγγες (4.2.11.4)

                  βλέπε ΑΣΣ

                  Επίδραση πλευρικών ανέμων (4.2.11.5)

                  Ανοιχτό σημείο

                  Δείκτες αποστάσεως (4.2.12.1)

                  X

                  Αποκομιδή λυμάτων (4.2.13.2)

                  X

                  6.2.4.10

                  Εγκαταστάσεις εξωτερικού καθαρισμού αμαξοστοιχιών (4.2.13.3)

                  X

                  6.2.4.10

                  Ανεφοδιασμός με νερό (4.2.13.4)

                  X

                  6.2.4.10

                  Ανεφοδιασμός με καύσιμα (4.2.13.5)

                  X

                  6.2.4.10

                  Ρευματοληψία σε κρηπίδωμα (4.2.13.6)

                  X

                  6.2.4.10

         Πίνακας 2

         Αξιολόγηση του υποσυστήματος ενέργεια συμβατικού σιδηροδρόμου για την απόδειξη της συμμόρφωσης ΥΥ

                  Χαρακτηριστικά προς αξιολόγηση (ΣΣ ΕΝΕ ΤΠΔ)

                  Υφιστάμενη γραμμή που δεν υπόκειται σε έλεγχο ΕΚ

                  Ειδικές διαδικασίες αξιολόγησης
                  (ΣΣ ΕΝΕ ΤΠΔ)

                  1

                  2

                  Τάση και συχνότητα (4.2.3)

                  X

                  Παράμετροι σχετικές με τις επιδόσεις του συστήματος (4.2.4)

                  X

                  6.2.4.1

                  Συνέχεια του συστήματος ενεργειακής τροφοδότησης σε περίπτωση διαταραχών σε σήραγγες (4.2.5)

                  X

                  Χωρητικότητα ρεύματος, συστήματα συνεχούς ρεύματος, αμαξοστοιχίες εν στάσει (4.2.6)

                  X

                  Αναγεννητική πέδηση (4.2.7)

                  X

                  6.2.4.2

                  Διευθετήσεις συντονισμού προστασίας ηλεκτρισμού (4.2.8)

                  X

                  6.2.4.3

                  Αρμονικά και δυναμικά φαινόμενα για συστήματα εναλλασσόμενου ρεύματος (4.2.9)

                  X

                  6.2.4.4

                  Γεωμετρία της αλυσοειδούς: ύψος καλωδίου επαφής (4.2.13.1)

                  X

                  Γεωμετρία της αλυσοειδούς: Μεταβολή ύψος καλωδίου επαφής (4.2.13.2)

                  X

                  Γεωμετρία της αλυσοειδούς: Πλαϊνή απόκλιση (4.2.13.3)

                  X

                  Περιτύπωμα παντογράφου (4.2.14)

                  X

                  Μέση δύναμη επαφής (4.2.15)

                  X

                  Δυναμική συμπεριφορά και ποιότητα της συλλογής ρεύματος (4.2.16)

                  X

                  6.1.4.1, 6.2.4.5

                  Διαπόσταση παντογράφου (4.2.17)

                  X

                  Υλικό καλωδίου επαφής (4.2.18)

                  X

                  Τμήματα διαχωρισμού φάσης (4.2.19)

                  X

                  Τμήματα διαχωρισμού συστήματος (4.2.20)

                  X

                  Διαχείριση του συστήματος ενεργειακής τροφοδότησης σε περίπτωση κινδύνου (4.4.2.3)

                  X

                  Κανόνες συντήρησης (4.5)

                  X

                  6.2.4.6

                  Προστασία από ηλεκτροπληξία (4.7.2, 4.7.3, 4.7.4)

                  X

         Πίνακας 3

         Αξιολόγηση του υποσυστήματος υποδομή σιδηροδρόμου υψηλών ταχυτήτων για την απόδειξη της συμμόρφωσης ΥΥ

                  Χαρακτηριστικά προς αξιολόγηση (ΥΤ ΣΣ ΤΠΔ)

                  Υφιστάμενη γραμμή που δεν υπόκειται σε έλεγχο ΕΚ

                  Ειδικές διαδικασίες αξιολόγησης
                  (ΥΤ ΣΣ ΤΠΔ)

                  1

                  2

                  Ονομαστικό εύρος τροχιάς (4.2.2)

                  X

                  Ελάχιστο περιτύπωμα ελεύθερης διατομής (4.2.3)

                  X

                  6.2.6.1

                  Απόσταση γεωμετρικών αξόνων τροχιών (4.2.4)

                  X

                  Μέγιστες ανωφέρειες και κλίσεις κατωφέρειας (4.2.5)

                  X

                  Ελάχιστη ακτίνα καμπυλότητας (4.2.6)

                  X

                  Υπερύψωση τροχιάς (4.2.7)

                  X

                  Ανεπάρκεια υπερύψωσης (4.2.8)

                  X

                  Ισοδύναμη κωνικότητα (τιμή μελέτης) (4.2.9.2)

                  δ.υ.

                  Ελάχιστη τιμή του μέσου εύρους τροχιάς (4.2.9.3.1)

                  δ.υ.

                  Γεωμετρική Ποιότητα Τροχιάς και όρια για μεμονωμένες ατέλειες (4.2.10)

                  δ.υ.

                  Επίκληση σιδηροτροχιάς (4.2.11)

                  X

                  6.2.6.4

                  Μέσα ακινητοποίησης (4.2.12.1)

                  X

                  Χρήση καρδιάς κινητής αιχμής (4.2.12.2)

                  X

                  Γεωμετρικά χαρακτηριστικά (4.2.12.3)

                  δ.δ.

                  Αντοχή τροχιάς (4.2.13)

                  X

                  Φορτία κυκλοφορίας σε φέρουσες κατασκευές (4.2.14)

                  X

                  Συνολική δυσκαμψία τροχιάς (4.2.15)

                  Ανοιχτό σημείο

                  6.2.6.3

                  Μέγιστες διακυμάνσεις πίεσης σε σήραγγες (4.2.16)

                  X

                  6.2.6.5

                  Επίδραση πλευρικών ανέμων (4.2.17)

                  X

                  Ηλεκτρικά χαρακτηριστικά (4.2.18)

                  X

                  Θόρυβος και κραδασμοί (4.2.19)

                  δ.υ.

                  Πρόσβαση σε κρηπιδώματα (4.2.20.1)

                  X

                  Ωφέλιμο μήκος κρηπιδώματος (4.2.20.2)

                  X

                  Ύψος κρηπιδώματος και απόσταση από το κέντρο της τροχιάς (4.2.20.4-5)

                  X

                  Διάταξη τροχιάς κατά μήκος των κρηπιδωμάτων (4.2.20.6)

                  X

                  Πρόληψη ηλεκτροπληξίας (4.2.20.7)

                  βλέπε ΥΤ ΕΝΕ

                  Πρόσβαση ατόμων με μειωμένη κινητικότητα (4.2.20.8)

                  βλέπε ΑΜΚ

                  Πυρασφάλεια και ασφάλεια σε σιδηροδρομικές σήραγγες (4.2.21)

                  βλέπε ΑΣΣ

                  Είσοδος ή παρείσφρηση στις εγκαταστάσεις των γραμμών (4.2.22)

                  X

                  Πλευρικός χώρος για τους επιβάτες σε περίπτωση εκκένωσης συρμών εκτός σταθμού (4.2.23)

                  X

                  Μήκος τροχιάς σταβλισμού (4.2.25.1)

                  X

                  Κλίση τροχιάς σταβλισμού (4.2.25.2)

                  X

                  Ακτίνα καμπυλότητας (4.2.25.3)

                  X

                  Μόνιμες εγκαταστάσεις για την τρέχουσα εξυπηρέτηση αμαξοστοιχιών (4.2.26)

                  X

         Πίνακας 4

         Εκτίμηση του υποσυστήματος ενέργεια σιδηροδρόμου υψηλών ταχυτήτων για την απόδειξη της συμμόρφωσης ΥΥ

                  Χαρακτηριστικά προς αξιολόγηση (ΥΤ ΕΝΕ ΤΠΔ)

                  Υφιστάμενη γραμμή που δεν υπόκειται σε έλεγχο ΕΚ

                  Ειδικές διαδικασίες αξιολόγησης
                  (ΥΤ ΕΝΕ ΤΠΔ)

                  1

                  2

                  Τάση και συχνότητα (4.2.2)

                  X

                  Απόδοση συστήματος και εγκατεστημένη ισχύς (4.2.3)

                  X

                  Αναγεννητική πέδηση (4.2.4)

                  X

                  Συνέχεια του συστήματος ενεργειακής τροφοδότησης (4.2.7)

                  δ.υ.

                  Συνολικός σχεδιασμός, γεωμετρία της αλυσοειδούς (4.2.9)

                  X

                  Συμμόρφωση της αλυσοειδούς με το περιτύπωμα υποδομής (4.2.10)

                  X

                  Υλικό καλωδίου επαφής (4.2.11)

                  X

                  Ταχύτητα διάδοσης κύματος στο καλώδιο επαφής (4.2.12)

                  δ.υ.

                  Στατική δύναμη επαφής (4.2.14)

                  δ.υ.

                  Μέση δύναμη επαφής (4.2.15)

                  X

                  Ποιότητα της συλλογής ρεύματος με μέση δύναμη επαφής (4.2.16)

                  X

                  4.2.16.2.1, 4.2.16.2.3

                  Κατακόρυφη κίνηση του σημείου επαφής (4.2.17)

                  X

                  Χωρητικότητα ρεύματος της αλυσοειδούς (4.2.18)

                  X

                  Ρεύμα εν στάσει (4.2.20)

                  X

                  Τμήματα διαχωρισμού φάσης (4.2.21)

                  X

                  Τμήματα διαχωρισμού συστήματος (4.2.22)

                  X

                  Διευθετήσεις συντονισμού προστασίας ηλεκτρισμού (4.2.23)

                  X

                  Αρμονικά και δυναμικά φαινόμενα (4.2.25)

                  δ.υ.

                  Ενεργειακή τροφοδότηση σε περίπτωση κινδύνου (4.4.1)

                  X

                  Συντήρηση — Ευθύνες Κατασκευαστή (4.5.1)

                  δ.υ.

                  Συντήρηση — Ευθύνες Διαχειριστή Υποδομής (4.5.2)

                  δ.υ.

                  Προστασία από ηλεκτροπληξία (4.7.1, 4.7.2, 4.7.3)

                  X

            2.4.   Απαιτήσεις για τον ανεξάρτητο αξιολογητή

      1.   Ο ανεξάρτητος αξιολογητής ο οποίος επιλέγεται από τον αιτούντα διενεργεί την απόδειξη της συμμόρφωσης ΥΥ των υφιστάμενων γραμμών. Ο ανεξάρτητος αξιολογητής μπορεί να είναι ένας εξωτερικός φορέας ή ένα εσωτερικό τμήμα του διαχειριστή υποδομής.
      2.   Όσον αφορά τη σιδηροδρομική υποδομή, ο ανεξάρτητος αξιολογητής πρέπει να διαθέτει:

                  α)

                  δέουσα τεχνική κατάρτιση·

                  β)

                  ικανοποιητική γνώση των απαιτήσεων σχετικά με την αξιολόγηση που διενεργεί και επαρκή πρακτική πείρα σε τέτοιους ελέγχους και

                  γ)

                  ικανότητα σύνταξης πιστοποιητικών απόδειξης ΥΥ και τεχνικής τεκμηρίωσης οι οποίες να συνιστούν το επίσημο αρχείο των αξιολογήσεων που διεξάγουν.

            3.   Ο ανεξάρτητος αξιολογητής ως εσωτερικό τμήμα του Διαχειριστή Υποδομής πληροί τις ακόλουθες προϋποθέσεις:

                  α)

                  ο αξιολογητής και το προσωπικό του έχουν αναγνωρίσιμη οργανωτική δομή και μεθόδους αναφοράς που εξασφαλίζουν την αμεροληψία τους·

                  β)

                  ούτε ο αξιολογητής ούτε το προσωπικό του είναι υπεύθυνοι για τη λειτουργία ή τη συντήρηση των προϊόντων που αξιολογούν και δεν πρέπει να ασκούν οποιαδήποτε δραστηριότητα που ενδέχεται να αντιβαίνει στην ανεξαρτησία της κρίσης τους ή την ακεραιότητά τους σε σχέση με τις δραστηριότητες αξιολόγησης·

                  γ)

                  ο αξιολογητής παρέχει τις υπηρεσίες του αποκλειστικά στην επιχείρηση της οποίας αποτελεί τμήμα.

            2.5.   Δήλωση απόδειξης

      1.   Η δήλωση απόδειξης ΥΥ και τα συνοδευτικά έγγραφα φέρουν ημερομηνία και υπογραφή.
      2.   Η δήλωση συντάσσεται στην ίδια γλώσσα όπως και ο τεχνικός φάκελος και περιλαμβάνει τα ακόλουθα στοιχεία:

                  α)

                  τα στοιχεία αναφοράς στη διαδικασία που αποδεικνύουν τη συμμόρφωση με τις τεχνικές προδιαγραφές διαλειτουργικότητας για υφιστάμενες γραμμές·

                  β)

                  το όνομα και τη διεύθυνση του αιτούντος ή του εξουσιοδοτημένου αντιπροσώπου του εγκατεστημένου στην ΕΕ (πρέπει να σημειώνονται η εταιρική επωνυμία και η πλήρης διεύθυνση και, σε περίπτωση εξουσιοδοτημένου αντιπροσώπου, η εταιρική επωνυμία του αιτούντος)·

                  γ)

                  συνοπτική περιγραφή του υποσυστήματος·

                  δ)

                  το όνομα και τη διεύθυνση του ανεξάρτητου αξιολογητή ο οποίος διεξήγαγε τον απόδειξη της συμμόρφωσης ΥΥ·

                  ε)

                  τα στοιχεία αναφοράς των εγγράφων που περιέχει ο τεχνικός φάκελος·

                  στ)

                  όλες τις σχετικές προσωρινές ή οριστικές διατάξεις τις οποίες πρέπει να πληροί το υποσύστημα και, ιδιαίτερα, εάν συντρέχει λόγος, τους περιορισμούς ή τις προϋποθέσεις επιχειρησιακής λειτουργίας·

                  ζ)

                  εάν είναι προσωρινή, τη διάρκεια ισχύος της δήλωσης απόδειξης ΥΥ·

                  η)

                  το ονοματεπώνυμο του υπογράφοντος.


title: Σύσταση του Συμβουλίου, της 12ης Ιουλίου 2011 , σχετικά με το εθνικό πρόγραμμα μεταρρυθμίσεων 2011 του Λουξεμβούργου και την έκδοση γνώμης του Συμβουλίου σχετικά με το επικαιροποιημένο πρόγραμμα σταθερότητας του Λουξεμβούργου, 2011-2014

text:
               16.7.2011

               EL

               Επίσημη Εφημερίδα της Ευρωπαϊκής Ένωσης

               C 210/5

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 12ης Ιουλίου 2011
   σχετικά με το εθνικό πρόγραμμα μεταρρυθμίσεων 2011 του Λουξεμβούργου και την έκδοση γνώμης του Συμβουλίου σχετικά με το επικαιροποιημένο πρόγραμμα σταθερότητας του Λουξεμβούργου, 2011-2014
   2011/C 210/02
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών (1), και ιδίως το άρθρο 5 παράγραφος 3,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της Επιτροπής Απασχόλησης,
   Μετά από διαβούλευση με την Οικονομική και Δημοσιονομική Επιτροπή,
   Εκτιμώντας τα ακόλουθα:

               (1)

               Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Επιτροπής για την δρομολόγηση της στρατηγικής για την Ευρώπη 2020, μιας νέας στρατηγικής για την ανάπτυξη και την απασχόληση, η οποία, βασιζόμενη στο μεγαλύτερο συντονισμό των οικονομικών πολιτικών, θα εστιαστεί σε νευραλγικούς τομείς στους οποίους απαιτείται δράση ώστε να ενισχυθεί το δυναμικό διατηρήσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010, το Συμβούλιο εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και στις 21 Οκτωβρίου 2010 το Συμβούλιο εξέδωσε απόφαση σχετικά με τις κατευθυντήριες γραμμές των πολιτικών απασχόλησης των κρατών μελών (2), οι οποίες από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη καλούνταν να λαμβάνουν τις ολοκληρωμένες κατευθυντήριες γραμμές υπόψη στις εθνικές οικονομικές πολιτικές και πολιτικές απασχόλησης.

               (3)

               Στις 12 Ιανουαρίου 2011 η Επιτροπή εξέδωσε την πρώτη Ετήσια Επισκόπηση Ανάπτυξης, η οποία σηματοδοτεί την έναρξη ενός νέου κύκλου οικονομικής διακυβέρνησης στην ΕΕ και του πρώτου Ευρωπαϊκού Εξαμήνου εκ των προτέρων και ολοκληρωμένου συντονισμού πολιτικής, το οποίο εντάσσεται στη στρατηγική «Ευρώπη 2020».

               (4)

               Στις 25 Μαρτίου 2011, το Ευρωπαϊκό Συμβούλιο προσυπέγραψε τις προτεραιότητες για τη δημοσιονομική εξυγίανση και τη διαρθρωτική μεταρρύθμιση (σύμφωνα με τα συμπεράσματα του Συμβουλίου της 15ης Φεβρουαρίου και της 7ης Μαρτίου 2011 και κατόπιν της Ετήσιας Επισκόπησης της Ανάπτυξης που εκπόνησε η Επιτροπή). Τόνισε ότι πρέπει να δοθεί προτεραιότητα στην αποκατάσταση υγιών προϋπολογισμών και στη διατηρησιμότητα των δημόσιων οικονομικών, στη μείωση της ανεργίας μέσω μεταρρυθμίσεων της αγοράς εργασίας και στην καταβολή νέων προσπαθειών για την ενίσχυση της οικονομικής μεγέθυνσης. Ζήτησε από τα κράτη μέλη να ενσωματώσουν αυτές τις προτεραιότητες σε συγκεκριμένα μέτρα που θα ενταχθούν στα αντίστοιχά τους προγράμματα σταθερότητας ή σύγκλισης και στα εθνικά τους προγράμματα μεταρρυθμίσεων.

               (5)

               Στις 25 Μαρτίου 2011, το Ευρωπαϊκό Συμβούλιο κάλεσε επίσης τα κράτη μέλη που συμμετέχουν στο Σύμφωνο για το Ευρώ + να υποβάλουν εγκαίρως τις δεσμεύσεις τους, προκειμένου να περιληφθούν στα δικά τους προγράμματα σταθερότητας ή σύγκλισης και στα εθνικά τους προγράμματα μεταρρυθμίσεων.

               (6)

               Στις 29 Απριλίου 2011, το Λουξεμβούργο υπέβαλε το δικό του επικαιροποιημένο πρόγραμμα σταθερότητας 2011 που καλύπτει την περίοδο 2011-2014 και το εθνικό του πρόγραμμα μεταρρυθμίσεων 2011. Για να ληφθεί υπόψη η αλληλεξάρτησή τους, τα δύο προγράμματα αξιολογήθηκαν ταυτόχρονα.

               (7)

               Λαμβανομένης υπόψη της εξαιρετικής βαρύτητας του χρηματοπιστωτικού τομέα στην οικονομία, το Λουξεμβούργο αντιστάθηκε σχετικά καλά στην χρηματοπιστωτική και οικονομική κρίση. Αφού το 2009 το πραγματικό ΑΕΠ μειώθηκε κατά 3,6 % η οικονομία ανέκαμψε γρήγορα το 2010. Το ΑΕΠ αυξήθηκε κατά περίπου 3,5 %, χάρη στην αύξηση των δημοσίων δαπανών που αποφάσισε η κυβέρνηση ως μέρος του ευρωπαϊκού σχεδίου για την ανάκαμψη της οικονομίας, καθώς και στην ισχυρή αύξηση των καθαρών εξαγωγών. Η απασχόληση παρέμεινε ανθεκτική, λόγω εν μέρει της σημαντικής προσφυγής σε ρυθμίσεις εργασίας μειωμένου χρόνου, την οποία ενθάρρυναν οι αρχές. Η ανεργία άρχισε να αυξάνεται από τις αρχές του 2008 και μετά και σταθεροποιήθηκε εν γένει σε περίπου 6 %, που αποτελεί ιστορικά υψηλό επίπεδο για το Λουξεμβούργο. Παρά την ύφεση, τα δημόσια οικονομικά στο Λουξεμβούργο είναι σχετικά υγιή (έλλειμμα 1,7 % και ακαθάριστο δημόσιο χρέος 18,4 % το 2010), χάρη στην πολύ ευνοϊκή αρχική δημοσιονομική θέση.

               (8)

               Βασιζόμενο στην αξιολόγηση του επικαιροποιημένου προγράμματος σταθερότητας σύμφωνα με τον κανονισμό (ΕΚ) αριθ. 1466/97, το Συμβούλιο είναι της γνώμης ότι το μακροοικονομικό σενάριο στο οποίο στηρίζονται οι προβλέψεις του προϋπολογισμού είναι ελαφρώς συγκρατημένο σε σύγκριση με την εαρινή πρόβλεψη των υπηρεσιών της Επιτροπής για το 2011. Σύμφωνα με το πρόγραμμα σταθερότητας, ο στόχος για το 2011 είναι ένα έλλειμμα ύψους 1 %, ο οποίος είναι γενικά σύμφωνος με την εαρινή πρόβλεψη των υπηρεσιών της Επιτροπής. Το πρόγραμμα, όπως παρουσιάζεται στο σενάριο μη μεταβολής των πολιτικών, προβλέπει επιδείνωση του ονομαστικού ελλείμματος το 2012 σε 1,5 % του ΑΕΠ πριν βελτιωθεί σταδιακά εκ νέου σε 0,8 % του ΑΕΠ μέχρι το 2014. Οι προγνώσεις των υπηρεσιών της Επιτροπής είναι κάπως πιο αισιόδοξες εφόσον προβλέπουν έλλειμμα 1,1 % του ΑΕΠ το 2012, στηριζόμενες σε πιο ευνοϊκό μακρο-οικονομικό σενάριο και σε βραδύτερη αύξηση των δαπανών. Το πρόγραμμα δεν προβλέπει την υλοποίηση του μεσοπρόθεσμου δημοσιονομικού στόχου (εφεξής «ΜΔΣ»), που ορίζεται ως διαρθρωτικό πλεόνασμα 0,5 % του ΑΕΠ, κατά την περίοδο προγραμματισμού 2011-2014. Αντίθετα, το διαρθρωτικό ισοζύγιο (όπως υπολογίστηκε εκ νέου από τις υπηρεσίες της Επιτροπής βάσει των πληροφοριών του προγράμματος, σύμφωνα με την από κοινού συμφωνηθείσα μέθοδο) αναμένεται να επιδεινωθεί σταδιακά από πλεόνασμα 0,3 % το 2011 σε έλλειμμα 0,8 % το 2014.

               (9)

               Επειδή προβλέπεται ότι η ανάπτυξη του ΑΕΠ θα παραμείνει ισχυρή, τα δημόσια οικονομικά του Λουξεμβούργου θα μπορούσαν να ωφεληθούν από περαιτέρω βελτίωση του διαρθρωτικού ισοζυγίου με σκοπό την υλοποίηση του ΜΔΣ ήδη το 2012. Τούτο θα προσφέρει στη χώρα ένα περιθώριο ασφαλείας έναντι πιθανούς μελλοντικής οικονομικής ύφεσης και θα συμβάλει στη βελτίωση της μακροπρόθεσμης διατηρησιμότητας των δημόσιων οικονομικών. Επιπλέον, με γνώμονα τον εκτιμώμενο αντίκτυπο των τεκμαρτών υποχρεώσεων που σχετίζονται με τη γήρανση του πληθυσμού, θα ήταν προς το συμφέρον της χώρας να καθορίσει έναν πιο φιλόδοξο ΜΔΣ.

               (10)

               Κατά την τελευταία αξιολόγηση της Επιτροπής, οι κίνδυνοι για τη μακροπρόθεσμη βιωσιμότητα των δημοσίων οικονομικών φαίνονται μέτριοι. Η αύξηση των δημόσιων σε σχέση με την ηλικία δαπανών στο Λουξεμβούργο κατά τις προσεχείς δεκαετίες προβλέπεται να είναι η ισχυρότερη στην ΕΕ. Η βραχυπρόθεσμη χρηματοδότηση του συνταξιοδοτικού συστήματος υποστηρίζεται επί του παρόντος από χαμηλό δείκτη εξάρτησης ηλικιωμένων και εξαρτάται εν μέρει από τις συνεισφορές που καταβάλλει ο σχετικά νέος πληθυσμός διασυνοριακών εργαζομένων. Στο μέλλον, και οι δύο παράγοντες θα αντιστραφούν και το κόστος των συντάξεων αναμένεται να αυξηθεί σημαντικά. Παρόλο που η κυβέρνηση έχει συσσωρεύσει σημαντικά περιουσιακά στοιχεία και τα αποθεματικά για τις συντάξεις συνεχίζουν να αυξάνονται, αυτά δεν θα είναι επαρκή για να εξασφαλιστεί η διατηρησιμότητα του συστήματος. Επιπλέον, το ποσοστό απασχόλησης εργαζομένων μεγαλύτερης ηλικίας (55-64 ετών) που καθορίζεται σε 38,2 % (2009) είναι ένα από τα χαμηλότερα στην ΕΕ (μέσος όρος ΕΕ: 46 %). Αν και το νόμιμο όριο ηλικίας συνταξιοδότησης είναι κατ’ αρχήν 65 έτη, το συνταξιοδοτικό σύστημα του Λουξεμβούργου συχνά επιτρέπει να γίνεται συνταξιοδότηση νωρίτερα χωρίς ουσιαστικά να μειώνεται το επίπεδο της σύνταξης που, επιπλέον, είναι συγκριτικά υψηλό. Κατά συνέπεια, η μέση ηλικία αποχώρησης από την αγορά εργασίας είναι 59,4 έτη, γεγονός που επηρεάζει το κόστος του συνταξιοδοτικού συστήματος. Τα σχέδια της κυβέρνησης για μεταρρύθμιση του συνταξιοδοτικού συστήματος προβλέπουν ένα νέο μοντέλο που θα έχει ως στόχο να παραμένουν οι εργαζόμενοι στην εργασία για περισσότερο χρόνο σε εθελοντική βάση. Τούτο θα βελτιώσει τον δείκτη εξάρτησης του συνταξιοδοτικού συστήματος. Εντούτοις, αυτός ο μηχανισμός θα αφορά μόνον τους νέους συνταξιούχους και θα εφαρμοστεί μόνο στο μέρος της σταδιοδρομίας που τοποθετείται στο χρονικό διάστημα μετά την έναρξη ισχύος της μεταρρύθμισης, οπότε και θα παραγάγει τα πλήρη αποτελέσματά του μόνον σε 40 έτη.

               (11)

               Η ανταγωνιστικότητα τιμών και κόστους του Λουξεμβούργου επιδεινώθηκε σημαντικά από την έναρξη της τελευταίας δεκαετίας. Τούτο οφείλεται στις εξελίξεις τόσο των μισθών όσο και της παραγωγικότητας. Κατά την περίοδο 2000-2010, το κόστος εργασίας ανά μονάδα αυξήθηκε κατά μιάμιση φορά γρηγορότερα στο Λουξεμβούργο από τον μέσο όρο στην ΕΕ-15, και πάνω από πέντε φορές γρηγορότερα από ό,τι στη Γερμανία. Επειδή η κυβέρνηση και τα συνδικάτα συμφώνησαν να αναβληθεί, από την άνοιξη έως τον Οκτώβριο του 2011, η εφαρμογή του μηχανισμού αυτόματης τιμαριθμικής αναπροσαρμογής των μισθών, θα σημειωθεί σημαντική συγκράτηση της αύξησης των πραγματικών μισθών το 2011. Δεν έχει ακόμη ληφθεί απόφαση σχετικά με το επόμενο όριο. Με τη σημερινή προοπτική του πληθωρισμού, η επόμενη αυτόματη τιμαριθμική προσαρμογή μπορεί να γίνει ήδη την άνοιξη του 2012, γεγονός που θα εκμηδενίσει έτσι τα προηγούμενα οφέλη της ανταγωνιστικότητας του κόστους.

               (12)

               Παρά την ιστορικά ισχυρή αύξηση της απασχόλησης, το ποσοστό απασχόλησης του πληθυσμού των μόνιμων κατοίκων είναι χαμηλότερο από τον μέσο όρο της ΕΕ, ιδίως στα δύο άκρα του ηλικιακού φάσματος. Η δημιουργία θέσεων εργασίας τα τελευταία χρόνια ευνόησε κυρίως τους μη κατοίκους. Παρόλο που η αύξηση της ανεργίας από το 2008 συνδέεται με την ύφεση, έχει και έναν συνεχώς βαθύτερο διαρθρωτικό χαρακτήρα, που καταδεικνύεται από το γεγονός ότι, κατά τα χρόνια ανάπτυξης που προηγήθηκαν της κρίσης, η απασχόληση έπρεπε να αυξάνεται κατά περίπου 4 % ετησίως προκειμένου να οδηγήσει σε οριακή μείωση της ανεργίας. Η ανεργία των νέων είναι σχετικά υψηλή και το 2010 καθοριζόταν σε 16,1 % σε σύγκριση με το 6 % του συνόλου του ενεργού πληθυσμού. Το ποσοστό ανεργίας εξαρτάται σημαντικά από το εκπαιδευτικό επίπεδο. Οι νέοι, κάτοικοι της χώρας, αντιμετωπίζουν σκληρό ανταγωνισμό για τις διαθέσιμες θέσεις απασχόλησης από μη κατοίκους, οι οποίοι συχνά διαθέτουν τα ίδια ή ακόμη και περισσότερα προσόντα.

               (13)

               Η κυβέρνηση προέβλεψε σειρά δεσμεύσεων στο πλαίσιο του Συμφώνου για το Ευρώ +. Οι δεσμεύσεις αυτές αναφέρονται στους τέσσερις τομείς του Συμφώνου. Από δημοσιονομικής πλευράς, η κυβέρνηση ενέκρινε τα στοιχεία μιας μεταρρύθμισης του συνταξιοδοτικού συστήματος και αναλαμβάνει τη δέσμευση να ολοκληρώσει τη μεταρρύθμιση μέχρι το τέλος του 2011. Για να ενισχυθεί η χρηματοπιστωτική σταθερότητα, τα μέτρα επικεντρώνονται στην τόνωση της αντοχής του χρηματοπιστωτικού τομέα με τη ρύθμιση και την εποπτεία σε ευρωπαϊκό και διεθνές επίπεδο και στη συνέχιση των προσπαθειών με στόχο τη διαφοροποίηση της διάρθρωσης της οικονομίας του Λουξεμβούργου. Τα μέτρα στον τομέα της απασχόλησης εστιάζονται στην αύξηση της αποτελεσματικότητας ενεργών πολιτικών για την απασχόληση (μεταρρύθμιση της «Administration de l’Emploi») και στην προώθηση της δια βίου μάθησης στον ιδιωτικό τομέα με υψηλότερη χρηματοδοτική συμμετοχή του κράτους. Τα μέτρα για την ανταγωνιστικότητα περιλαμβάνουν την αναβολή της τιμαριθμικής προσαρμογής των μισθών από την άνοιξη του 2011 (που προβλεπόταν από το σύστημα αυτόματης τιμαριθμικής προσαρμογής) έως τον Οκτώβριο του 2011, καθώς και μια δέσμευση για διαπραγμάτευση με τους κοινωνικούς εταίρους μιας παρόμοιας αναβολής για το 2012. Επιπλέον, η κυβέρνηση δεσμεύτηκε να βελτιώσει το επιχειρηματικό περιβάλλον με την απλούστευση των διοικητικών διαδικασιών και με καλύτερες υποδομές. Είναι σύμφωνες με το ευρύτερο πρόγραμμα μεταρρυθμίσεων που περιγράφεται στο πρόγραμμα σταθερότητας και στο εθνικό πρόγραμμα μεταρρυθμίσεων και αντιμετωπίζουν τις προκλήσεις στους τομείς των συντάξεων, της ανταγωνιστικότητας, της απασχόλησης (ιδίως των νέων και των εργαζομένων μεγαλύτερης ηλικίας), καθώς και του χρηματοπιστωτικού τομέα. Εντούτοις, ορισμένες από τις προτεινόμενες μεταρρυθμίσεις δεν είναι αρκετά λεπτομερείς. Οι δεσμεύσεις στο πλαίσιο του Συμφώνου για το Ευρώ + έχουν αξιολογηθεί και ληφθεί υπόψη στις συστάσεις.

               (14)

               Η Επιτροπή έχει αξιολογήσει το πρόγραμμα σταθερότητας και το εθνικό πρόγραμμα μεταρρυθμίσεων, καθώς και τις δεσμεύσεις που ανέλαβε το Λουξεμβούργο στο πλαίσιο του Συμφώνου για το Ευρώ +. Έχει λάβει υπόψη, όχι μόνο τη σημασία τους για μια διατηρήσιμη δημοσιονομική και κοινωνικοοικονομική πολιτική στο Λουξεμβούργο, αλλά και την εκ μέρους τους τήρηση των ενωσιακών κανόνων και κατευθύνσεων, δεδομένης της ανάγκης ενδυνάμωσης της συνολικής οικονομικής διακυβέρνησης της Ευρωπαϊκής Ένωσης, μέσω της συνεκτίμησης στοιχείων σε επίπεδο ΕΕ κατά τη διαμόρφωση των μελλοντικών εθνικών αποφάσεων. Βάσει αυτών, η Επιτροπή θεωρεί ότι μια πιο φιλόδοξη μείωση του ελλείμματος το 2011 πρέπει να είναι δυνατή ενόψει της ευνοϊκής μακροοικονομικής προοπτικής, καθώς και ότι μια εντονότερη δημοσιονομική προσπάθεια θα επιτρέψει να υλοποιηθεί ο ΜΣΔ το 2012. Πρέπει επίσης να ληφθούν περαιτέρω μέτρα για τη μεταρρύθμιση του συνταξιοδοτικού συστήματος, καθώς και για να προωθηθεί η παράταση του επαγγελματικού βίου, να ενισχυθεί η ανταγωνιστικότητα και να δοθεί η δυνατότητα απασχόλησης στους νέους.

               (15)

               Βάσει της αξιολόγησης αυτής, το Συμβούλιο εξέτασε την επικαιροποίηση για το 2011 του προγράμματος σταθερότητας του Λουξεμβούργου και η γνώμη του (3) αντικατοπτρίζεται ιδίως στις συστάσεις του, σημεία 1) και 2) κατωτέρω. Λαμβάνοντας υπόψη τα συμπεράσματα του Ευρωπαϊκού Συμβουλίου της 25ης Μαρτίου 2011, το Συμβούλιο εξέτασε το εθνικό πρόγραμμα μεταρρυθμίσεων του Λουξεμβούργου.

         ΣΥΝΙΣΤΑ στο Λουξεμβούργο να αναλάβει δράση κατά την περίοδο 2011-2012 προκειμένου:

               1.

               Να αξιοποιήσει τη βελτίωση της οικονομικής κυκλικής συγκυρίας για να ενισχύσει τις δημοσιονομικές προσπάθειες και να χρησιμοποιήσει πρόσθετο και αποσδόκητο εισόδημα προκειμένου να μειώσει περαιτέρω το ονομαστικό έλλειμμα και να υλοποιήσει τον μεσοπρόθεσμο δημοσιονομικό στόχο το 2012.

               2.

               Να προτείνει και να εφαρμόσει ευρεία μεταρρύθμιση του συνταξιοδοτικού συστήματος για να εξασφαλίσει τη μακροπρόθεσμη διατηρησιμότητα του συστήματος αυτού, με μέτρα που θα αυξήσουν το ποσοστό συμμετοχής εργαζομένων μεγαλύτερης ηλικίας, ειδικότερα αποθαρρύνοντας την πρόωρη συνταξιοδότηση. Για να αυξηθεί η πραγματικη ηλικία συνταξιοδήτησης θα μπορούσαν να εξετασθούν μέτρα όπως η σύνδεση του νομίμου ορίου ηλικίας συνταξιοδότησης με το προσδόκιμο ζωής.

               3.

               Να λάβει μέτρα δια των οποίων θα μεταρρυθμίσει, σε συνεννόηση με τους κοινωνικούς εταίρους και σύμφωνα με τις εθνικές πρακτικές, το σύστημα συλλογικής διαπραγμάτευσης και τιμαριθμικής αναπροσαρμογής των μισθών, ώστε να διασφαλιστεί ότι η αύξηση των μισθών αντικατοπτρίζει καλύτερα τις εξελίξεις στην παραγωγικότητα της εργασίας και στην ανταγωνιστικότητα.

               4.

               Να λάβει μέτρα για να μειώσει την ανεργία των νέων με την ενίσχυση των μέτρων κατάρτισης και εκπαίδευσης, ώστε να εξασφαλιστεί καλύτερη αντιστοιχία μεταξύ των δεξιοτήτων των νέων και της ζήτησης της αγοράς εργασίας.

      Βρυξέλλες, 12 Ιουλίου 2011.

            Για το Συμβούλιο

            Ο Πρόεδρος

         J. VINCENT-ROSTOWSKI

      (1)  ΕΕ L 209 της 2.8.1997, σ. 1.

      (2)  Όπως διατηρήθηκαν για το 2011 με την απόφαση 2011/308/ΕΕ του Συμβουλίου, της 19ης Μαΐου 2011, για τις κατευθυντήριες γραμμές των πολιτικών απασχόλησης των κρατών μελών (ΕΕ L 138 της 26.5.2011, σ. 56).

      (3)  Όπως προβλέπεται στο άρθρο 5 παράγραφος 3 του κανονισμού (ΕΚ) αριθ. 1466/97.


Avis juridique important

|

31992H0441

92/441/ΕΟΚ: Σύσταση του Συμβουλίου της 24ης Ιουνίου 1992 σχετικά με τα κοινά κριτήρια που αφορούν την επάρκεια πόρων και παροχών στα συστήματα κοινωνικής προστασίας

Επίσημη Εφημερίδα αριθ. L 245 της 26/08/1992 σ. 0046 - 0048

ΣΥΣΤΑΣΗ ΤΟΥ ΣΥΜΒΟΥΛΙΟΥ της 24ης Ιουνίου 1992 σχετικά με τα κοινά κριτήρια που αφορούν την επάρκεια πόρων και παροχών στα συστήματα κοινωνικής προστασίας (92/441/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:   (1) ότι, για την ενίσχυση της κοινωνικής συνοχής στο εσωτερικό της Κοινότητας, απαιτείται η προώθηση της αλληλεγγύης έναντι των πλέον άπορων και ευάλωτων ατόμων-  (2) ότι η ανθρώπινη αξιοπρέπεια περιλαμβάνεται στα θεμελιώδη δικαιώματα στα οποία βασίζεται το κοινοτικό δίκαιο, όπως αναγνωρίζονται στο προοίμιο της Ενιαίας Ευρωπαϊκής Πράξης-  (3) ότι η διαδικασία κοινωνικού αποκλεισμού και οι κίνδυνοι ένδειας αυξήθηκαν και διαφοροποιήθηκαν κατά τη διάρκεια της τελευταίας δεκαετίας, ιδίως λόγω των συνδυασμένων εξελίξεων, αφενός, στην αγορά εργασίας και ειδικότερα με την αύξηση της  μακροχρόνιας ανεργίας και, αφετέρου, στις οικογενειακές δομές και ειδικότερα με την επέκταση των περιπτώσεων απομόνωσης-  (4) ότι οι γενικές αναπτυξιακές πολιτικές, που μπορούν να συμβάλουν στην αναχαίτηση των διαρθρωτικών εξελίξεων που διαπιστώνονται, είναι ανάγκη να συνοδεύονται από ειδικές, συστηματικές, και ολοκληρωμένες πολιτικές ένταξης-  (5) ότι πρέπει, συνεπώς, να συνεχιστούν οι προσπάθειες και να ενισχυθούν τα κεκτημένα των κοινωνικών πολιτικών, καθώς και να προσαρμοστούν οι πολιτικές αυτές στον πολυδιάστατο χαρακτήρα του κοινωνικού αποκλεισμού, ο οποίος απαιτεί το συνδυασμό των  διαφόρων αναγκαίων μορφών άμεσης βοήθειας, με μέτρα που θα αποβλέπουν σαφώς στην οικονομική και κοινωνική ένταξη των συγκεκριμένων ατόμων-  (6) ότι η ανεπάρκεια, ο ακανόνιστος χαρακτήρας και η αβεβαιότητα των πόρων δεν επιτρέπουν στους θιγόμενους να συμμετέχουν κανονικά στην οικονομική και κοινωνική ζωή της κοινωνίας στην οποία ζουν, ούτε να ενσωματωθούν με επιτυχία σε μια διαδικασία  οικονομικής και κοινωνικής ένταξης- ότι είναι, επομένως, σημαντικό να αναγνωριστεί στους πλέον άπορους, στα πλαίσια μιας σφαιρικής και ολοκληρωμένης πολιτικής υποστήριξης της ένταξής τους, το δικαίωμα επαρκών, σταθερών και προβλέψιμων πόρων-  (7) ότι το Συμβούλιο και οι υπουργοί Κοινωνικών Υποθέσεων, συνελθόντες στα πλαίσια του Συμβουλίου, ενέκριναν, στις 29 Σεπτεμβρίου 1989, ψήφισμα σχετικά με την καταπολέμηση του κοινωνικού αποκλεισμού (4), το οποίο υπογραμμίζει ότι η καταπολέμηση του  κοινωνικού αποκλεισμού μπορεί να θεωρηθεί ως μια σημαντική συνιστώσα της κοινωνικής διάστασης της εσωτερικής αγοράς-  (8) ότι ο κοινοτικός χάρτης των θεμελιωδών κοινωνικών δικαιωμάτων των εργαζομένων, που εγκρίθηκε στο Ευρωπαϊκό Συμβούλιο του Στρασβούργου στις 9 Δεκεμβρίου 1989 από τους αρχηγούς κρατών ή κυβερνήσεων έντεκα κρατών μελών, δηλώνει ιδίως στην όγδοη  αιτιολογική σκέψη καθώς και στα σημεία 10 και 25:  "εκτιμώντας ότι [. . .] σε ένδειξη πνεύματος αλληλεγγύης, είναι σκόπιμο να καταπολεμηθεί ο κοινωνικός αποκλεισμός-"- "Σύμφωνα με τις διαδικασίες που ισχύουν σε κάθε χώρα:  10. Κάθε εργαζόμενος της Ευρωπαϊκής Κοινότητας έχει δικαίωμα επαρκούς κοινωνικής προστασίας και πρέπει να έχει, ανεξάρτητα από το καθεστώς του ή το μέγεθος της επιχείρησης στην οποία απασχολείται, παροχές κοινωνικής ασφάλισης ικανοποιητικού επιπέδου.  Τα πρόσωπα τα οποία αποκλείονται από την αγορά εργασίας, διότι δεν μπόρεσαν είτε να εισέλθουν είτε να επανενταχθούν σε αυτή και τα οποία δεν διαθέτουν επαρκή μέσα διαβίωσης πρέπει να μπορούν να δικαιούνται παροχών και επαρκών πόρων, ανάλογα με την  προσωπική τους κατάσταση." "25. Στα άτομα που έχουν φθάσει μεν σε ηλικία συνταξιοδότησης, χωρίς όμως να τους αναγνωρίζεται συνταξιοδοτικό δικαίωμα και που δεν έχουν άλλους πόρους διαβίωσης, πρέπει να εξασφαλίζονται επαρκείς πόροι καθώς και κοινωνική και ιατρική βοήθεια,  προσαρμοσμένη προς τις προσωπικές τους ανάγκες."-  (9) ότι η Επιτροπή περιέλαβε αυτό το θεμελιώδες ζήτημα της καταπολέμησης του κοινωνικού αποκλεισμού στο πρόγραμμα δράσης της σχετικά με την εφαρμογή του κοινοτικού χάρτη των θεμελιωδών κοινωνικών δικαιωμάτων των εργαζομένων, επισημαίνοντας ιδιαίτερα το  ενδιαφέρον για μια κοινοτική πρωτοβουλία που να απευθύνεται, σε ένδειξη πνεύματος αλληλεγγύης, στους ολιγότερο ευνοημένους πολίτες της Κοινότητας, μεταξύ των οποίων συμπεριλαμβάνονται οι ηλικιωμένοι, των οποίων η κατάσταση υπερβολικά συχνά ισοδυναμεί με  την κατάσταση των ατόμων που έχουν αποκλειστεί από την αγορά εργασίας- (10) ότι η εφαρμογή μιας εγγύησης πόρων και παροχών εμπίπτει στην κοινωνική προστασία- ότι εναπόκειται στα κράτη μέλη να χαρακτηρίσουν, ως προς το θέμα αυτό, τη νομική φύση των διατάξεων που θα αποσκοπούν στη διασφάλιση αυτής της εγγύησης οι οποίες, στα  περισσότερα κράτη μέλη, δεν εμπίπτουν στην κοινωνική ασφάλιση- (11) ότι, κατά την προοδευτική εφαρμογή της παρούσας σύστασης, είναι σκόπιμο να συνεκτιμηθούν οι διαθέσιμοι χρηματικοί πόροι, οι εθνικές προτεραιότητες και οι εσωτερικές ισορροπίες των εθνικών συστημάτων κοινωνικής προστασίας- ότι υπάρχουν διαφορές  μεταξύ των κρατών μελών όσον αφορά το επίπεδο ανάπτυξης της κοινωνικής προστασίας- (12) ότι το Ευρωπαϊκό Κοινοβούλιο, στο ψήφισμα σχετικά με την καταπολέμηση της φτώχειας στην Ευρωπαϊκή Κοινότητα (5), έχει ταχθεί υπέρ της καθιέρωσης, σε όλα τα κράτη μέλη, ενός ελάχιστου εγγυημένου εισοδήματος, ως παράγοντος ένταξης των πλέον άπορων  πολιτών στη κοινωνία- (13) ότι η Οικονομική και Κοινωνική Επιτροπή, στη γνωμοδότηση της 12ης Ιουλίου 1989 για τη φτώχεια (6), συνέστησε, και αυτή, την καθιέρωση ενός ελάχιστου εισοδήματος για την ένταξη στην κοινωνία, το οποίο να αποτελεί ταυτόχρονα όριο ασφαλείας για τους  άπορους καθώς και αναγκαίο μοχλό για την κοινωνική τους επανένταξη- (14) ότι η παρούσα σύσταση δεν θίγει τις εθνικές και κοινοτικές διατάξεις σχετικά με το δικαίωμα διαμονής- (15) ότι η συνθήκη δεν προβλέπει, για την επίτευξη των στόχων της παρούσας σύστασης, άλλα μέσα δράσης πλην εκείνων του άρθρου 235,  Ι. ΣΥΝΙΣΤΑ ΣΤΑ ΚΡΑΤΗ ΜΕΛΗ:  Α. να αναγνωρίσουν, στα πλαίσια ενός σφαιρικού και ολοκληρωμένου μηχανισμού καταπολέμησης του κοινωνικού αποκλεισμού, το θεμελιώδες ατομικό δικαίωμα επαρκών πόρων και παροχών που να εξασφαλίζουν αξιοπρεπή ανθρώπινη διαβίωση και να προσαρμόσουν αναλόγως, στο βαθμό που απαιτείται, σύμφωνα με τις αρχές και τις κατευθύνσεις οι οποίες εκτίθενται παρακάτω, το σύστημα κοινωνικής προστασίας τους- Β. να μεθοδεύσουν την αναγνώριση αυτού του δικαιώματος σύμφωνα με τις ακόλουθες γενικές αρχές:  1. κατοχύρωση δικαιώματος βασισμένου στο σεβασμό της ανθρώπινης αξιοπρέπειας- 2. ορισμός του προσωπικού πεδίου εφαρμογής του δικαιώματος αυτού, σε συνάρτηση με τη νόμιμη κατοικία και την ιθαγέναια, σύμφωνα με τις σχετικές διατάξεις στον τομέα της κατοικίας ή/και της διαμονής, και με στόχο την προοδευτική κάλυψη, στη συνάρτηση  αυτή, κατά τον ευρύτερο δυνατό τρόπο, του συνόλου των περιπτώσεων αποκλεισμού, σύμφωνα με τις προβλεπόμενες από τα κράτη μέλη λεπτομέρειες- 3. η παροχή του δικαιώματος αυτού σε όλα τα άτομα που δεν διαθέτουν, τα ίδια ή στα πλαίσια του νοικοκυριού όπου ζουν, επαρκείς πόρους:  - με την επιφύλαξη ότι θα είναι ενεργώς διαθέσιμα για εργασία ή επαγγελματική κατάρτιση προς εξεύρεση εργασίας, προκειμένου περί ατόμων των οποίων η ηλικία, η υγεία και η οικογενειακή κατάσταση τους επιτρέπουν να είναι ενεργώς διαθέσιμα, ή, ενδεχομένως,  υπό την επιφύλαξη μέτρων οικονομικής και κοινωνικής ένταξης για τα άλλα άτομα και - με την επιφύλαξη της ευχέρειας των κρατών μελών να μην παρέχουν το δικαίωμα αυτό σε εργαζόμενους με πλήρη απασχόληση ούτε στους σπουδαστές- 4. η απόκτηση αυτού του δικαιώματος χωρίς χρονικό περιορισμό, εφόσον πληρούνται οι προϋποθέσεις επιλεξιμότητας, και με την προϋπόθεση ότι, πρακτικά, οι περίοδοι ισχύος του δικαιώματος μπορεί να είναι περιορισμένες αλλά ανανεώσιμες- 5. ο επικουρικός χαρακτήρας αυτού του δικαιώματος σε σχέση με τα υπόλοιπα δικαιώματα κοινωνικής φύσεως, η επανένταξη των πλέον απόρων ατόμων στα συστήματα των γενικών δικαιωμάτων θα πρέπει να επιδιωχθεί ταυτόχρονα- 6. το δικαίωμα αυτό θα συνοδεύεται από τις πολιτικές που κρίνονται απαραίτητες, σε εθνικό επίπεδο, για την οικονομική και κοινωνική ένταξη των ενδιαφερομένων ατόμων, όπως προβλέπονται από το ψήφισμα του Συμβουλίου και των υπουργών Κοινωνικών Υποθέσεων,  συνερχομένων στα πλαίσια του Συμβουλίου στις 29 Σεπτεμβρίου 1989 σχετικά με την καταπολέμηση του κοινωνικού αποκλεισμού- Γ. να μεθοδεύσουν την υλοποίηση αυτού του δικαιώματος, σύμφωνα με τις ακόλουθες πρακτικές κατευθύνσεις:  1. α) να καθορίζεται, με βάση το βιωτικό επίπεδο και το ύψος των τιμών στο συγκεκριμένο κράτος μέλος, και για διαφόρους τύπους και μεγέθη νοικοκυριών, το ύψος των πόρων που θεωρούνται επαρκείς για την κάλυψη των βασικών αναγκών, με γνώμονα το σεβασμό  της ανθρώπινης αξιοπρέπειας- β) να προσαρμόζονται ή να συμπληρώνονται τα ποσά για την κάλυψη συγκεκριμένων αναγκών- γ) για τον καθορισμό αυτών των ποσών, να χρησιμοποιούνται οι δείκτες τους οποίους κρίνουν κατάλληλους, όπως παραδείγματος χάριν, οι στατιστικές για το διαθέσιμο μέσο εισόδημα στο συγκεκριμένο κράτος μέλος, τα στατιστικά στοιχεία για την κατανάλωση των  νοικοκυριών, ο ελάχιστος νόμιμος μισθός, αν υπάρχει, ή το επίπεδο των τιμών- δ) να διατηρείται, για τα πρόσωπα που έχουν την κατάλληλη ηλικία και ικανότητα να εργασθούν, κίνητρο για την αναζήτηση απασχόλησης- ε) να καθιερωθούν τρόποι περιοδικής αναθεώρησης των εν λόγω ποσών, σύμφωνα με τους δείκτες αυτούς, ώστε να εξασφαλίζεται η κάλυψη των αναγκών- 2. να χορηγείται στα άτομα των οποίων οι πόροι, υπολογιζόμενοι σε επίπεδο ατομικό ή νοικοκυριού είναι χαμηλότεροι από τα ποσά που καθορίζονται, προσαρμόζονται ή συμπληρώνονται κατ' αυτόν τον τρόπο, πρόσθετη χρηματική βοήθεια που να τους επιτρέπει να  έχουν τελικά στη διάθεσή τους αυτά τα ποσά- 3. να ληφθούν τα αναγκαία μέτρα ώστε, όσον αφορά την εμβέλεια της χορηγούμενης χρηματικής ενίσχυσης, κατά την εφαρμογή των κανόνων που ισχύουν στους τομείς της φορολογίας, των αστικών ενοχών και της κοινωνικής ασφάλισης, να λαμβάνεται υπόψη το επιθυμητό  επίπεδο των πόρων και παροχών που είναι επαρκείς για μια αξιοπρεπή ανθρώπινη διαβίωση- 4. να ληφθεί κάθε αναγκαίο μέτρο για να παρέχεται στα ενδιαφερόμενα άτομα, η κατάλληλη κοινωνική υποστήριξη, που συνίσταται, ιδίως, σε μέτρα και υπηρεσίες, όπως η υποδοχή των ενδιαφερόμενων, η πληροφόρησή τους και η συνδρομή για την άσκηση των  δικαιωμάτων τους- 5. να θεσπισθούν, για τα άτομα που έχουν την απαιτούμενη ηλικία και ικανότητα εργασίας, διατάξεις, συμπεριλαμβανόμενης της επαγγελματικής κατάρτισης εφόσον είναι απαραίτητο, προκειμένου να βοηθηθούν αποτελεσματικά να ενταχθούν ή να επανενταχθούν στην  ενεργό ζωή- 6. να ληφθούν τα αναγκαία μέτρα ώστε τα πλέον άπορα άτομα να ενημερώνονται πράγματι για το δικαίωμα αυτό,  να απλοποιηθούν, όσο το δυνατόν περισσότερο, οι διοικητικές διαδικασίες και οι λεπτομέρειες εξέτασης των πόρων και των καταστάσεων σχετικά με την παροχή αυτού του δικαιώματος,  να καθορισθούν, εφόσον είναι δυνατόν και σύμφωνα με τις εθνικές διατάξεις, οι τρόποι προσφυγής σε ανεξάρτητους τρίτους φορείς, όπως τα δικαστήρια, στους οποίους θα μπορούν να προσφεύγουν εύκολα τα ενδιαφερόμενα άτομα- Δ. να εξασφαλίζουν αυτή την εγγύηση πόρων και παροχών στα πλαίσια των συστημάτων κοινωνικής προστασίας,  να καθορίζουν τις λεπτομέρειες, να χρηματοδοτούν το κόστος και να οργανώνουν τη διαχείριση και λειτουργία των συστημάτων αυτών σύμφωνα με την εθνική νομοθεσία ή/και πρακτική- Ε. να θέσουν σε εφαρμογή τα μέτρα που προβλέπονται από την παρούσα σύσταση ήδη από τώρα και κατά τρόπο σταδιακό, ούτως ώστε σε διάστημα πέντε ετών να μπορεί να γίνει απολογισμός της εφαρμογής:  - λαμβάνοντας υπόψη τη διαθεσιμότητα των οικονομικών και δημοσιονομικών πόρων καθώς και τις προτεραιότητες που έχουν καθοριστεί από τις εθνικές αρχές και τις ισορροπίες των συστημάτων κοινωνικής προστασίας καθώς και - προσαρμόζοντας, ενδεχομένως, το πεδίο εφαρμογής τους ανάλογα με τις κατηγορίες ηλικίας ή την οικογενειακή κατάσταση- ΣΤ. να λάβουν τα κατάλληλα μέτρα:  - για τη συστηματική συλλογή πληροφοριών σχετικά με το πώς μπορούν τα ενδιαφερόμενα άτομα να έχουν πράγματι πρόσβαση στα μέτρα αυτά και - για τη διενέργεια μιας μεθοδικής αξιολόγησης της εφαρμογής τους και των αποτελεσμάτων τους,  ΙΙ. ΚΑΙ, ΓΙΑ ΤΟ ΣΚΟΠΟ ΑΥΤΟ, ΖΗΤΑΕΙ ΑΠΟ ΤΗΝ ΕΠΙΤΡΟΠΗ:  1. να εντείνει και να οργανώσει, σε συνδυασμό με τα κράτη μέλη, τη συστηματική ανταλλαγή πληροφοριών και εμπειριών και τη συνεχή αξιολόγηση των εθνικών διατάξεων που θεσπίζονται- 2. να υποβάλλει τακτικά στο Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή, έκθεση που να περιγράφει, με βάση τις πληροφορίες οι οποίες της παρέχονται από τα κράτη μέλη, την πρόοδο που θα σημειώνεται και τα εμπόδια που θα  συναντώνται κατά την εφαρμογή της παρούσας σύστασης.  Λουξεμβούργο, 24 Ιουνίου 1992.  Για το Συμβούλιο Ο Πρόεδρος Jose da SILVA PENEDA (1) ΕΕ αριθ. C 163 της 22. 6. 1991, σ. 3.(2) ΕΕ αριθ. C 150 της 15. 6. 1992.(3) ΕΕ αριθ. C 14 της 20. 1. 1992, σ. 1.(4) ΕΕ αριθ. C 277 της 31. 10. 1989, σ. 1.(5) ΕΕ αριθ. C 262 της 10. 10. 1988, σ. 194.(6) ΕΕ αριθ. C 221 της 28. 8. 1989, σ.  10.


				|

		52011SC0824

			Recommendation for a COUNCIL RECOMMENDATION on the National Reform Programme 2011 of Polandand delivering a Council opinionon the updated Convergence Programme of Poland, 2011-2014

			   	Σύσταση
ΣΥΣΤΑΣΗΣ
ΤΟΥ ΣΥΜΒΟΥΛΙΟΥ
σχετικά
με το εθνικό
πρόγραμμα
μεταρρυθμίσεων
της Πολωνίας
για το 2011
και την έκδοση
γνώμης του
Συμβουλίου
σχετικά με το
επικαιροποιημένο
πρόγραμμα
σύγκλισης της
Πολωνίας, 2011-2014
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
συνθήκη για τη
λειτουργία της
Ευρωπαϊκής
Ένωσης, και
ιδίως το άρθρο 121
παράγραφος 2 και
το άρθρο 148
παράγραφος 4,
Έχοντας
υπόψη τον
κανονισμό (EΚ)
αριθ. 1466/97 του
Συμβουλίου,
της 7ης
Ιουλίου 1997, για
την ενίσχυση
της εποπτείας
της
δημοσιονομικής
κατάστασης και
την εποπτεία
και το
συντονισμό των
οικονομικών
πολιτικών,[1] και
ιδίως το άρθρο 9
παράγραφος 3,
Έχοντας
υπόψη τη
σύσταση της
Ευρωπαϊκής
Επιτροπής[2],
Έχοντας
υπόψη τα
συμπεράσματα
του Ευρωπαϊκού
Συμβουλίου,
Έχοντας
υπόψη τη γνώμη
της Επιτροπής
Απασχόλησης,
Μετά από
διαβούλευση με
την Οικονομική
και Δημοσιονομική
Επιτροπή,
Εκτιμώντας
τα ακόλουθα:
(1)
Στις 26
Μαρτίου 2010, το
Ευρωπαϊκό
Συμβούλιο
συμφώνησε με
την πρόταση
της Ευρωπαϊκής
Επιτροπής για
την δρομολόγηση
της
στρατηγικής
για την Ευρώπη
2020, μιας νέας
στρατηγικής
για την
ανάπτυξη και
την
απασχόληση, η
οποία,
βασιζόμενη στο
μεγαλύτερο
συντονισμό των
οικονομικών
πολιτικών, θα εστιαστεί
σε
νευραλγικούς
τομείς στους
οποίους απαιτείται
δράση ώστε να
ενισχυθεί το
δυναμικό διατηρήσιμης
ανάπτυξης και
ανταγωνιστικότητας
της Ευρώπης.
(2)
Στις 13
Ιουλίου 2010, το
Συμβούλιο
εξέδωσε
σύσταση σχετικά
με τους
γενικούς
προσανατολισμούς
της οικονομικής
πολιτικής των
κρατών μελών
και της Ένωσης
(2010 έως 2014) και στις 21
Οκτωβρίου 2010 το
Συμβούλιο εξέδωσε
απόφαση
σχετικά με τις
κατευθυντήριες
γραμμές των
πολιτικών
απασχόλησης
των κρατών
μελών[3],
οι οποίες από
κοινού
αποτελούν τις
«ολοκληρωμένες
κατευθυντήριες
γραμμές». Τα
κράτη μέλη
καλούνταν να
λαμβάνουν τις
ολοκληρωμένες
κατευθυντήριες
γραμμές υπόψη
στις εθνικές
οικονομικές
πολιτικές και
πολιτικές
απασχόλησης.
(3)
Στις 12
Ιανουαρίου 2011, η
Επιτροπή
εξέδωσε την
πρώτη Ετήσια
Επισκόπηση Ανάπτυξης,
η οποία
σηματοδοτεί
την έναρξη
ενός νέου
κύκλου
οικονομικής
διακυβέρνησης
στην ΕΕ και του
πρώτου
Ευρωπαϊκού Εξαμήνου
εκ των
προτέρων και
ολοκληρωμένου
συντονισμού
πολιτικής, το
οποίο
εντάσσεται στη
στρατηγική
«Ευρώπη 2020».
(4)
Στις 25
Μαρτίου 2011, το
Ευρωπαϊκό
Συμβούλιο
προσυπέγραψε
τις
προτεραιότητες
για τη
δημοσιονομική
εξυγίανση και
τη διαρθρωτική
μεταρρύθμιση (σύμφωνα
με τα
συμπεράσματα
του Συμβουλίου
της 15ης
Φεβρουαρίου
και της 7ης
Μαρτίου 2011 και
κατόπιν της
Ετήσιας
Επισκόπησης
της Ανάπτυξης
που εκπόνησε η
Επιτροπή).
Τόνισε ότι
πρέπει να
δοθεί
προτεραιότητα
στην
αποκατάσταση
υγιών
προϋπολογισμών
και στη διατηρησιμότητα
των δημόσιων
οικονομικών,
στη μείωση της
ανεργίας μέσω
μεταρρυθμίσεων
της αγοράς εργασίας
και στην
καταβολή νέων
προσπαθειών
για την
ενίσχυση της
οικονομικής
μεγέθυνσης.
Ζήτησε από τα
κράτη μέλη να
ενσωματώσουν
αυτές τις
προτεραιότητες
σε συγκεκριμένα
μέτρα που θα
ενταχθούν στα
αντίστοιχά τους
προγράμματα
σταθερότητας ή
σύγκλισης και
στα εθνικά
τους
προγράμματα
μεταρρυθμίσεων.
(5)
Στις 25
Μαρτίου 2011, το
Ευρωπαϊκό
Συμβούλιο
κάλεσε επίσης
τα κράτη μέλη
που
συμμετέχουν
στο Σύμφωνο για
το Ευρώ + να υποβάλουν
εγκαίρως τις
δεσμεύσεις
τους,
προκειμένου να
περιληφθούν
στα δικά τους
προγράμματα
σταθερότητας ή
σύγκλισης και
στα εθνικά
τους προγράμματα
μεταρρυθμίσεων.

(6)
Στις 27
Απριλίου 2011, η
Πολωνία
υπέβαλε το
επικαιροποιημένο
πρόγραμμα
σύγκλισης που
καλύπτει την
περίοδο 2011-2014 και,
στις 29 Απριλίου
2011, το εθνικό της
πρόγραμμα
μεταρρυθμίσεων
για το 2011. Για να
ληφθεί υπόψη η
αλληλεξάρτησή
τους, τα δύο προγράμματα
αξιολογήθηκαν
ταυτόχρονα.
(7)
Η
παγκόσμια
χρηματοπιστωτική
κρίση οδήγησε
σε επιβράδυνση
της οικονομικής
δραστηριότητας
στην Πολωνία,
καθώς ο ρυθμός
αύξησης του
πραγματικού
ΑΕΠ μειώθηκε
σε 1,7% το 2009, αν και
δεν υποχώρησε σε
επίπεδο
ύφεσης. Το 2010, η
αύξηση του
πραγματικού ΑΕΠ
ανήλθε και
πάλι σε 3,8%, καθώς
η έντονη
εξωτερική
ζήτηση έδωσε
ώθηση στη
μεταποίηση και
στον κύκλο των
αποθεμάτων,
ενώ η
ανθεκτική
αγορά εργασίας
υποστήριξε την
ιδιωτική
κατανάλωση. Το
ποσοστό
ανεργίας
αυξήθηκε σε 9,6% το
2010 από 7,1% το 2008, παρά
την αύξηση της
απασχόλησης. Η
κρίση είχε
μεγάλο κόστος
για τα δημόσια
οικονομικά. Το
έλλειμμα της
γενικής
κυβέρνησης
αυξήθηκε από 3,7%
του ΑΕΠ το 2008 σε 7,3%
το 2009. Το 2010, παρά τα συγκρατημένα
μέτρα
εξυγίανσης και
στο πλαίσιο
έντονης
ανάπτυξης,
έφτασε στο 7,9% του
ΑΕΠ. Ο λόγος
χρέους ΑΕΠ
αυξήθηκε από 50,9%
το 2009 σε 55,1 %,
ποσοστό το
οποίο
παραμένει
ακόμη κάτω του
κατωφλίου του 60%
που προβλέπει
η συνθήκη και
του ορίου του
χρέους που προβλέπει
το σύνταγμα
της Πολωνίας
(8)
Βασιζόμενο
στην
αξιολόγηση του
επικαιροποιημένου
προγράμματος
σύγκλισης
σύμφωνα με τον
κανονισμό (ΕΚ)
αριθ. 1466/97 του
Συμβουλίου, το
Συμβούλιο
είναι της
γνώμης ότι το
μακροοικονομικό
σενάριο που
στηρίζει τις δημοσιονομικές
προβολές είναι
εύλογο ενώ βασίζεται
σε υπερβολικά
ευνοϊκές
παραδοχές
αύξησης για το
2012. Το πρόγραμμα
προβλέπει να
μειώσει το
έλλειμμα κάτω της
τιμής αναφοράς
του 3% του ΑΕΠ έως
το 2012, προθεσμία
που
καθορίζεται
από το
Συμβούλιο. Η μέση
ετήσια δημοσιονομική
προσπάθεια
κατά την
περίοδο 2010-2012
ευθυγραμμίζεται
σε μεγάλο
βαθμό με το 1,25%
του ΑΕΠ που
συνέστησε το
Συμβούλιο στο
πλαίσιο της διαδικασίας
υπερβολικού
ελλείμματος
(ΔΥΕ) στις 6 Ιουλίου
2009. Η επίτευξη
του
μεσοπρόθεσμου
στόχου δεν
προβλέπεται κατά
τη διάρκεια
της περιόδου
του
προγράμματος.
Η μεταρρύθμιση
του
συνταξιοδοτικού
συστήματος – που
μειώνει το διαρθρωτικό
δημοσιονομικό
έλλειμμα κατά 0,7%
το 2011 και κατά
ακόμη 0,5% του ΑΕΠ
το 2012 — δεν
βελτιώνει την
υποκείμενη
δημοσιονομική
κατάσταση,
καθώς αυξάνει
τις
μακροπρόθεσμες
υποχρεώσεις
κατά το ίδιο
μέγεθος. Οι
κίνδυνοι για
τους δημοσιονομικούς
στόχους
παρουσιάζουν
πτωτική τάση. Τα
άμεσα
φορολογικά
έσοδα, ιδίως,
ενδέχεται να
είναι
χαμηλότερα από
τα προβλεπόμενα,
λόγω των
αισιόδοξων
παραδοχών για
τις ελαστικότητες
όσον αφορά τη
φορολογική
βάση. Οι
προβολές του
προγράμματος
για τις
κοινωνικές εισφορές
βασίζονται σε
αισιόδοξα
σενάρια για
την αύξηση της
απασχόλησης
και των μισθών·
οι δυνητικές
καθυστερήσεις
όσον αφορά την
εφαρμογή καθώς
και οι αλλαγές
στα μέτρα
μείωσης του
ελλείμματος,
που είναι
επίσης πέραν
του άμεσου
ελέγχου της κυβέρνησης,
θα μπορούσαν
να καταλήξουν
σε απόκλιση
κατά την
εκτέλεση του
προϋπολογισμού.

(9)
Η
κυβέρνηση της
Πολωνίας
δεσμεύτηκε να
μειώσει το
έλλειμμα της
γενικής
κυβέρνησης
κάτω του 3% του ΑΕΠ
έως το 2012, όπως
συνέστησε το
Συμβούλιο,
καθώς και να
διασφαλίσει τη
σταθερότητα
των δημοσίων
οικονομικών
μακροπρόθεσμα.
Για το σκοπό
αυτό, το 2011 άρχισε
να εφαρμόζει
ένα σχέδιο για
την ουσιαστική
εξυγίανση των
δημόσιων
οικονομικών με
μέτρα που
επηρεάζουν
τόσο το
εισόδημα όσο
και τις
δαπάνες, συμπεριλαμβανομένων
πολύ
σημαντικών
περικοπών των
δαπανών
δημοσίων
επενδύσεων. Το
σχέδιο
προϋπολογισμού
για το 2012
εγκρίθηκε από
την κυβέρνηση
στις 5 Μαΐου 2011.
Αναμένεται να
συμβάλει σε
περαιτέρω
σημαντική
μείωση του
ελλείμματος. Ενδέχεται
να χρειαστεί
να εφαρμοστούν
και άλλα μέτρα επιπλέον
αυτών που
περιλαμβάνονται
στο σχέδιο προϋπολογισμού
για το 2012, προκειμένου
να τηρηθεί η
προθεσμία του 2012
για τη
διόρθωση του
υπερβολικού
ελλείμματος.
Εντούτοις,
υπάρχει ο κίνδυνος
οι περαιτέρω
περικοπές των
δαπανών
δημοσίων επενδύσεων
να περιορίσουν
την ικανότητα
συγχρηματοδότησης
των επενδυτικών
έργων που
χρηματοδοτούνται
από την ΕΕ.
(10)
Με την
πάροδο των
ετών, η Πολωνία
ενίσχυσε το
δημοσιονομικό
της πλαίσιο. Εντούτοις,
για να
διασφαλιστεί η
μεσοπρόθεσμη
και
μακροπρόθεσμη
διατηρησιμότητα
των δημόσιων οικονομικών,
οι υπάρχοντες
δημοσιονομικοί
κανόνες και οι
διαδικασίες
μεσοπρόθεσμου
προγραμματισμού
δεν φαίνεται
να εξασφαλίζουν
επαρκή
διαφάνεια της
δημοσιονομικής
διαδικασίας,
κίνητρα για
συντονισμό
μεταξύ των
διαφόρων επιπέδων
διακυβέρνησης
και ευελιξία
για την αντιμετώπιση
των
μακροοικονομικών
κραδασμών και
ανισορροπιών.
Οι
δημοσιονομικοί
κανόνες θα
πρέπει επίσης
να στηρίζονται
σε οικονομικά
μεγέθη με
επαρκώς ευρεία
βάση και να
συνάδουν πλήρως
προς το
ευρωπαϊκό
σύστημα
εθνικών και
περιφερειακών
λογαριασμών (ESA95).
Βάσει των
τρεχουσών
πολιτικών, οι κίνδυνοι
για τη μακροπρόθεσμη
διατηρησιμότητα
των δημόσιων
οικονομικών
που πηγάζουν
από τη γήρανση
του πληθυσμού
μπορούν να
εκτιμηθούν ως
μέτριοι.
(11)
Αν και η
κυβέρνηση
κατάργησε την
ειδική πρόωρη
συνταξιοδότηση
για την
πλειοψηφία των
δικαιούχων, οι
ειδικές ρυθμίσεις
πρόωρης
συνταξιοδότησης
για το ένστολο
προσωπικό
υπηρεσιών και
τους
εργαζομένους
σε ορυχεία
ισχύουν ακόμη,
και το νόμιμο
όριο ηλικίας
συνταξιοδότησης
για τις
γυναίκες είναι
χαμηλότερο απ'
ό,τι για τους
άνδρες. Η
πραγματική
ηλικία
συνταξιοδότησης
είναι συνεπώς
χαμηλή. Εξάλλου,
το ισχυρά
επιδοτούμενο
ταμείο
επικουρικής
ασφάλισης για
τους αγρότες (KRUS) παρέχει
πολύ λίγα
κίνητρα στους
γεωργούς για
να αποσυρθούν
από τον κλάδο,
επιβραδύνοντας
την οικονομική
αναδιάρθρωση
και
παρεμποδίζοντας
την ανάπτυξη της
παραγωγικότητας.

(12)
Το
σύστημα
εκπαίδευσης
και κατάρτισης
δεν είναι πλήρως
προσαρμοσμένο στις
ανάγκες της
αγοράς
εργασίας. Παρά
την έντονη αύξηση
της φοίτησης
στην
τριτοβάθμια
εκπαίδευση, η
απασχολησιμότητα
επηρεάζεται
από την αναντιστοιχία
μεταξύ δεξιοτήτων
και θέσεων
απασχόλησης.
Το σύστημα
τριτοβάθμιας
εκπαίδευσης
δεν συνδέεται
κατάλληλα με
το περιβάλλον
των
επιχειρήσεων
και της
απασχόλησης. Το
ποσοστό
ενηλίκων (ιδίως
των μεγαλύτερης
ηλικίας και
χαμηλής
ειδίκευσης
εργαζομένων)
που συμμετέχει
στην επαγγελματική
και
εκπαιδευτική
κατάρτιση
παραμένει πολύ
χαμηλό.
(13)
Οι
δημόσιες
δαπάνες για
την Ε&Α στην
Πολωνία είναι
χαμηλές και
αντισταθμίζονται
ελάχιστα από
τις ιδιωτικές
δαπάνες, που
είναι από τις
χαμηλότερες
στην ΕΕ.
Επιπλέον, η
κατάσταση αυτή
έχει
επιδεινωθεί τα
τελευταία
χρόνια, καθώς ο
ιδιωτικός
τομέας δεν
έχει επαρκή
κίνητρα για να
επενδύει. Το
στοιχείο αυτό
είναι πολύ
πιθανό να
αποβεί σημαντικός
ανασταλτικός
παράγοντας για
την μεσοπρόθεσμη
και
μακροπρόθεσμη
οικονομική
ανάπτυξη. Το
σύστημα Ε&Α δεν
είναι
ολοκληρωμένο,
δεδομένου ότι
η διασύνδεση
των
πανεπιστημίων,
των
ερευνητικών
ιδρυμάτων και
του
βιομηχανικού κλάδου
είναι
ανεπαρκής.
(14)
Η χαμηλή
συμμετοχή των
γυναικών στην
αγορά εργασίας
οφείλεται εν
μέρει στην
ανεπαρκή
παροχή υπηρεσιών
φροντίδας για
παιδιά και
εξαρτώμενα
άτομα. Η
Πολωνία είναι πολύ
κάτω σε σχέση
με το μέσο όρο
της ΕΕ για τα
παιδιά ηλικίας
κάτω των τριών
ετών όσον
αφορά τις επίσημες
ρυθμίσεις για
τις υπηρεσίες
φροντίδας. Το ποσοστό
εγγραφής
μεγαλύτερων
παιδιών, αν και
αυξάνεται συνεχώς
κατά τα
τελευταία έτη,
είναι επίσης
χαμηλό. Σε
πολλές
περιπτώσεις,
οι νεαροί
γονείς μπορούν
να
συμμετάσχουν
στην αγορά
εργασίας μόνον
εάν παρέχεται
φροντίδα στα
παιδιά από
τους συγγενείς
τους. Επιπλέον,
η ανεπαρκής παροχή
υπηρεσιών
φροντίδας
μειώνει τη
δυνητική αγορά
εργασίας των μεγαλύτερης
ηλικίας γυναικών,
διότι
εγκαταλείπουν
την εργασία
τους ή συνταξιοδοτούνται
πρόωρα για να
αναλάβουν τη
φροντίδα των
εγγονιών τους
ή άλλων
εξαρτώμενων
ατόμων.
(15)
Οι
ανεπαρκείς
υποδομές
δικτύωσης
αποτελούν εμπόδιο
για τις ξένες
επενδύσεις,
και οι
ανεπαρκείς
υποδομές στον
τομέα των
μεταφορών
πολλαπλασιάζουν
τις
περιφερειακές
ανισότητες. Οι
υποδομές στον
τομέα της
ενέργειας καθίστανται
όλο και πιο
πεπαλαιωμένες και
επιπλέον έχουν
φτάσει στα
όρια της
ικανότητάς
τους. Επιπλέον,
χρειάζονται σημαντικές
προσαρμογές
για να
ανταποκριθούν
στις
απαιτήσεις που
συνδέονται με
τις πολιτικές άμβλυνσης
των επιπτώσεων
της κλιματικής
αλλαγής. Αν και
το
σιδηροδρομικό
σύστημα της
Πολωνίας είναι
το τρίτο
μεγαλύτερο της
Ευρώπης, δεν
μπορεί να ανταπεξέλθει
αποτελεσματικά
στην επέκταση
της
οικονομικής
δραστηριότητας
λόγω της
παλαιότητας
της υποδομής
και του
τροχαίου
υλικού.
(16)
Η
ποιότητα του
επιχειρηματικού
περιβάλλοντος
και η
αποτελεσματικότητα
της δημόσιας
διοίκησης είναι
ανεπαρκείς
στην Πολωνία. Σε
μεταξύ των
χωρών
συγκρίσεις, η
Πολωνία έχει
ιδιαίτερα
προβλήματα
στον τομέα της είσπραξης
των φόρων, στο
ξεκίνημα και
στο κλείσιμο
των επιχειρήσεων,
στην εφαρμογή
των συμβάσεων
και στην
καταχώριση
περιουσιακών
στοιχείων. Οι
χρονοβόρες
διαδικασίες
έκδοσης αδειών
αποτελούν
εμπόδια για
τις εταιρείες. Όσον
αφορά τις
αγωγές, όπως
για την εφαρμογή
συμβάσεων και την
έκδοση αδειών κατασκευής,
ο αριθμός των
σχετικών
διαδικασιών είναι
μάλλον υψηλός
και η συνολική
διαδικασία υπερβολικά
χρονοβόρα.
(17)
Η Πολωνία
ανέλαβε
ορισμένες
δεσμεύσεις στο
πλαίσιο του
συμφώνου Ευρώ +[4]. Στο
δημοσιονομικό
τομέα, η
Πολωνία
δεσμεύεται ως
προς το
υφιστάμενο
επίπεδο χρέους
και τον έκτακτο
κανόνα για τις
δαπάνες, την
εισαγωγή νέων
κανονισμών που
περιορίζουν
τους δείκτες
του ελλείμματος
της τοπικής
αυτοδιοίκησης
και την
εισαγωγή ενός
μόνιμου κανόνα
για τις
δαπάνες. Για να
ενισχυθεί η χρηματοπιστωτική
σταθερότητα,
τα μέτρα
αποσκοπούν σε
αποτελεσματικότερη
ρύθμιση και
εποπτεία του
τραπεζικού
τομέα. Τα μέτρα
απασχόλησης
εστιάζονται
στη συμμετοχή
των γυναικών
καθώς και των μεγαλύτερης
ηλικίας εργαζομένων
στην αγορά
εργασίας και
σε μεταρρυθμίσεις
για την
ενίσχυση των
διασυνδέσεων
μεταξύ επιχειρήσεων
και
εκπαίδευσης.
Τα μέτρα
ανταγωνιστικότητας
εστιάζονται
στον τομέα της
εκπαίδευσης
και της
επιστήμης, των
μεταφορών και
της ανάπτυξης
ευρυζωνικών υποδομών
και σε μέτρα
για τη
βελτίωση του
επιχειρηματικού
περιβάλλοντος.
Οι δεσμεύσεις αυτές
αφορούν τους
τέσσερις
τομείς του
Συμφώνου και
αντικατοπτρίζουν
σε μεγάλο
βαθμό την
ατζέντα που
υποβλήθηκε στο
πρόγραμμα
σύγκλισης και
στο εθνικό
πρόγραμμα
μεταρρυθμίσεων.
Πολλές
σημαντικές
πολιτικές
προκλήσεις
εξακολουθούν
να μην
αντιμετωπίζονται
(π.χ. το χαμηλό
ποσοστό
συμμετοχής των
μεγαλύτερης
ηλικίας εργαζομένων)
ή
αντιμετωπίζονται
ακροθιγώς (π.χ.
βελτίωση της
διοίκησης των επιχειρήσεων).
Οι δεσμεύσεις
του συμφώνου Ευρώ
+
αξιολογήθηκαν
και ελήφθησαν
υπόψη στις
συστάσεις.
(18)
Η
Επιτροπή
αξιολόγησε το
πρόγραμμα σύγκλισης
και το εθνικό
πρόγραμμα
μεταρρυθμίσεων,
συμπεριλαμβανομένων
των δεσμεύσεων
του συμφώνου
Ευρώ +[5].
Έλαβε υπόψη
όχι μόνο τη
συνάφειά τους
για
διατηρήσιμη
δημοσιονομική
και
κοινωνικοοικονομική
πολιτική στην
Πολωνία, αλλά
επίσης τη
συμμόρφωσή
τους με τους
κανόνες και
τις κατευθυντήριες
γραμμές της ΕΕ,
δεδομένης της
ανάγκης να
ενισχυθεί η
συνολική οικονομική
διακυβέρνηση
της Ευρωπαϊκής
Ένωσης με την
παροχή εισροών
σε επίπεδο ΕΕ
σε μελλοντικές
εθνικές αποφάσεις.
Η Επιτροπή
φρονεί ότι τα
προγράμματα
θεσπίζουν ένα
φιλόδοξο
σχέδιο
εξυγίανσης των
δημοσίων οικονομικών
και ενθαρρύνει
την κυβέρνηση
να προβεί στην
εφαρμογή του,
καθώς επίσης
και να λάβει
συμπληρωματικά
μέτρα, εφόσον
είναι αναγκαίο,
για να μειώσει
το έλλειμμα
της γενικής
κυβέρνησης
κάτω του 3% του
ΑΕΠ μέχρι το 2012.
Με βάση τα
επιτεύγματα
της
προηγούμενης
δεκαετίας,
πρέπει να
ληφθούν μέτρα
για να αυξηθεί
περαιτέρω η
απασχόληση,
κυρίως με την
εφαρμογή
μεταρρυθμίσεων
στο συνταξιοδοτικό
και το
εκπαιδευτικό
σύστημα και με
τη βελτίωση
των υπηρεσιών
φροντίδας των
παιδιών και
των
εξαρτημένων
ατόμων. Εξάλλου,
θα πρέπει να
αυξηθεί
περαιτέρω η μη
τιμολογιακή
ανταγωνιστικότητα
με τη βελτίωση
του πλαισίου
της Ε&Α και του
επιχειρηματικού
περιβάλλοντος
και με την
προώθηση των
επενδύσεων
στις υποδομές.
(19)
Βάσει της
αξιολόγησης
αυτής και
λαμβάνοντας
υπόψη τη
σύσταση του
Συμβουλίου
δυνάμει του
άρθρου 126 παράγραφος
7 ΣΛΕΕ της 7ης
Ιουλίου 2009, το
Συμβούλιο
εξέτασε την
επικαιροποίηση
για το 2011 του
προγράμματος
σταθερότητας της
Πολωνίας και η
γνώμη του[6]
αντανακλάται
ιδίως στις
κατωτέρω
συστάσεις (1) και
(2). Λαμβάνοντας
υπόψη τα
συμπεράσματα
του Ευρωπαϊκού
Συμβουλίου της
25ης Μαρτίου 2011, το
Συμβούλιο
εξέτασε το
εθνικό
πρόγραμμα μεταρρυθμίσεων
της Πολωνίας.
ΣΥΝΙΣΤΑ
να
αναλάβει η
Πολωνία δράση
κατά την περίοδο
2011-2012, ώστε:
(1)
Να
εφαρμόσει τα
μέτρα που εξαγγέλλονται
στο νομοσχέδιο
για τον
προϋπολογισμό
του 2012 και να περιλάβει
πρόσθετα μέτρα
μόνιμου
χαρακτήρα για
να μειώσει το
έλλειμμα της
γενικής
κυβέρνησης
κάτω του 3% του
ΑΕΠ το 2012. Να
ελαχιστοποιήσει
τις περικοπές
των δαπανών που
προωθούν την
ανάπτυξη,
ιδίως της
συγχρηματοδότησης
των κονδυλίων
της ΕΕ,
διασφαλίζοντας
παράλληλα την
πραγματοποίηση
επαρκούς προόδου
προς την
επίτευξη του
μεσοπρόθεσμου
στόχου.
(2)
Να
θεσπίσει
νομοθεσία με
σκοπό την
εισαγωγή μόνιμου
κανόνα για τις
δαπάνες μέχρι
το 2013. Ο κανόνας
αυτός θα
πρέπει να
στηρίζεται σε
οικονομικά
μεγέθη με
επαρκώς ευρεία
βάση και θα
πρέπει να
συνάδει πλήρως
με το ευρωπαϊκό
σύστημα
λογαριασμών.
Επιπλέον, να
λάβει μέτρα για
να ενισχύσει
τους
μηχανισμούς
συντονισμού μεταξύ
των διαφόρων
βαθμίδων
διακυβέρνησης μεσοπρόθεσμα
στις ετήσιες
διαδικασίες
κατάρτισης του
προϋπολογισμού.

(3)
Να
αυξήσει, όπως
σχεδιάστηκε, το
νόμιμο όριο
ηλικίας συνταξιοδότησης
για τις
ένστολες
υπηρεσίες, να συνεχίσει
να λαμβάνει
μέτρα για να
αυξήσει το πραγματικό
νόμιμο όριο
ηλικίας
συνταξιοδότησης
και να το συνδέσει
με το
προσδόκιμο
ζωής. Να
καταρτίσει
χρονοδιάγραμμα
για την
τροποποίηση των
κανόνων για
τις εισφορές
των αγροτών στο
ταμείο
κοινωνικής
ασφάλισης (KRUS) ώστε
να
αντικατοπτρίζονται
καλύτερα τα
ατομικά έσοδα.
(4)
Να
εφαρμόσει την
προτεινόμενη
στρατηγική για
τη διά βίου
μάθηση, να
ενισχύσει τη
μαθητεία και τα
προγράμματα
επαγγελματικής
κατάρτισης και
εκπαίδευσης
που
προορίζονται
για τους
εργαζομένους
μεγαλύτερης
ηλικίας και
τους
εργαζομένους χαμηλού
επιπέδου
προσόντων. Να
ενισχύσει τις
διασυνδέσεις
μεταξύ
επιστήμης και
βιομηχανίας με
την εφαρμογή
του προγράμματος
«Οικοδομούμε
πάνω στη γνώση» (‘Budujemy
na Wiedzy’) και να
εφαρμόσει το
πρόγραμμα
μεταρρύθμισης
της τριτοβάθμιας
εκπαίδευσης «Εταιρική
σχέση για τη
γνώση» (‘Partnerstwo dla Wiedzy’),
ώστε να
ευθυγραμμιστεί
καλύτερα η
εκπαίδευση με
τις ανάγκες
της αγοράς
εργασίας.
(5)
Να
αυξήσει τη
συμμετοχή των
γυναικών στην
αγορά εργασίας
με τη λήψη
μέτρων για να
διασφαλιστεί
σταθερή χρηματοδότηση
για τις
ρυθμίσεις
μέριμνας για
τα παιδιά προσχολικής
ηλικίας, ώστε να
αυξηθούν τα
ποσοστά
εγγραφής
παιδιών κάτω
των τριών ετών.
(6)
Να λάβει
μέτρα για να
εξισορροπηθούν
τα κίνητρα για
επενδύσεις
στην ικανότητα
ενεργειακής
παραγωγής,
προκειμένου να
ενθαρρυνθούν
οι τεχνολογίες
χαμηλών
εκπομπών διοξειδίου
του άνθρακα
και να
αναπτύξει
περαιτέρω τις
διασυνοριακές
διασυνδέσεις
δικτύων ηλεκτρικής
ενέργειας· να
αναπτύξει ένα
πολυετές σχέδιο
για επενδύσεις
στις
σιδηροδρομικές
υποδομές και
να εφαρμόσει
το ρυθμιστικό
σχέδιο των
σιδηροδρομικών
μεταφορών.
(7)
Να
καταρτίσει
χρονοδιάγραμμα
για να
απλουστεύσει
τις νομικές
διαδικασίες
που διέπουν
την εφαρμογή
των συμβάσεων·
να αναθεωρήσει
τη νομοθεσία
που διέπει την
οικοδόμηση και
τον χωρισμό σε
ζώνες, με σκοπό
των
εξορθολογισμό
των
διαδικασιών προσφυγής
και την
επιτάχυνση των
διοικητικών
διαδικασιών.
Βρυξέλλες,
                                                                       Για
το Συμβούλιο
                                                                       Ο
Πρόεδρος
[1]               EE L 209 της 2.8.1997, σ. 1.
[2]               ΕΕ C της , σ. .
[3]               Διατηρούνται
για το 2011 με την
απόφαση 2011/308/EΕ του
Συμβουλίου της
19ης Μαΐου 2011.
[4]               Για
περισσότερες
λεπτομέρειες
σχετικά με τις
δεσμεύσεις στο
πλαίσιο του
συμφώνου Ευρώ +,
βλ. SEC(2011) 729.
[5]               SEC(2011) 729.
[6]               Προβλέπεται
στο άρθρο 9
παράγραφος 3
του κανονισμού
(EΚ) αριθ. 1466/97 του
Συμβουλίου.